text:
Irki netijeleriň görkezmegine we medianyň habarlarynda aýdylyşyna görä, ses berenleriň sany aşa pes bolan we saýlawçylaryň basyş astynda saklanandygy aýdylýan regional hem ýerli saýlawlarda häkimiýet başyndaky Bütewi Orsýet partiýasynyň alan sesleri agdyklyk edýär. Ýöne liberal oppozision kandidatlar-da Moskwada orun eýelemegi başarana meňzeýärler.
2018-nji ýylyň mart aýyna planlaşdyrylan prezident saýlawyndan öňki saýlawlaryň ahyrkysy bolan 10-njy sentýabr saýlawy prezident Wladimir Putiniň ýurdy öz gysyjynda saklamagy, şeýle hem Kremliň ençeme ýyllap syýasy sistema kontrollyk etmegi bilen çetleşdirilen garşydaşlaryň täze strategiýasy üçin bir synag boldy.
Kremliň häkimiýet başyndaky ýaranlary we Bütewi Orsýet partiýasynyň kandidatlary Orsýetiň onlarça regionynda gubernatorlyk, şeýle hem regional we ýerli parlament saýlawlarynda ýeňiş gazandylar.
Ýöne oppozision liderler, şol sanda tanymal Kreml tankytçylary Moskwanyň birnäçe etrabynda özleriniň ýeňiş gazanandyklaryny aýtdylar. “Nowaýa Gazeta” gazeti oppozision kandidatlaryň paýtagtyň administratiw etraplarynyň on dördüsinde köplük orny gazanyp gelýändigini habar berdi.
Bölekleýin netijeler Döwlet dumasynyň öňki liberal deputaty Dmitriý Gudkow we Ýabloko partiýasy tarapyndan goldalýan kandidatlaryň 180-e golaýynyň Moskwanyň etrap geňeşlerinde orun gazanandygyny görkezýär. Oppozision aktiwist Ilýa Ýaşin özüniň we ýaranlarynyň bir geňeşde ýedi orun gazanandygyny, Bütewi Orsýet partiýasynyň gazanan orunlarynyň bolsa diňe üçdügini aýtdy.
Moskwanyň saýlaw komissiýasynyň başlygy Walentin Gorbunowyň aýtmagyna görä, deslapky netijelerden çen tutulsa, onda Bütewi Orsýet partiýasy paýtagtyň etrap geňeşine degişli 1502 orunuň takmynan 77 prosentini, Ýabloko onuň 12 prosentine golaýyny we garaşsyz kandidatlar hem 7 prosentini alypdyrlar.
Putin 2000-nji ýylda häkimiýet başyna gelip, saýlawlara kontrollygy güýçlendirili bäri milli syýasatdan çetleşdirilen oppozision aktiwistler Godkow, Ýaşin ýaly toparlar we Ýabloko partiýasy ünslerini şäher meselerine gönükdirip, elden gidenleri gaýtaryp almak üçin alyp barýan esasy kampaniýalaryny artdyrýarlar. Moskwada olaryň häzir göz dikýäni 2018-nji ýylyň sentýabrynda geçjek mer saýlawlary.
Oppozisiýanyň Moskwada gazanan ýeňişleri saýlawlarda bir adatdan daşarylyk bolup durýar.
Resmiler Burýatiýa regionynyň häkimiýet başyndaky başlygy Alekseý Tsydenowyň sesleriň 87 prosentini alyp gelýänini aýtdylar. Müňlerçe kilometr çetlikde ýerleşýän Kaliningradda hem regional saýlaw resmileri häkimiýet başyndaky gubernatoryň we Bütewei Orsýet partiýasynyň kandidaty Alihanowyň sesleriň 81 prosentini alandygyny bildirdiler.
Ýene alty aýdan, 2018-nji ýylyň martynda prezident saýlawy geçýär. Ýurtda 18 ýyllap prezident ýa premýer-ministr bolup gelen Putiniň hem bu saýlawa goşularyna garaşylýar. Onuň populýarlygyny we häkimiýeti berk öz elinde saklaýandygyny nazara alynyňda, aňsatlyk bilen ýeňiş gazanjakdygy belli.
Ýöne 64 ýaşly Putine 2024-nji ýylda ýene prezidentlige dalaş edere ýol ýok, sebäbi baş kanun yzly-yzyna iki gezek prezidentlik möhletini çäklendirýär.
10-njy sentýabr saýlawlarynda ses bermäge gatnaşanlaryň sany iň pes derejesinde boldy diýip, “Wedomosti” gazeti ýazdy.
Gazetiň resmi sanlara salgylanyp habar bermegine görä, ses bermäge gatnaşanlaryň sanynyň 40 prosentden agan ýeri diňe üç region – Mordowiýa, Saratow we Belgorod – bolupdyr. Wladiwostokda bolsa ses bermäge hukukly ilatyň diňe 12.7 prosenti bu hukukdan peýdalanypdyr.
Saýlaw komissiýasynyň resmileri 11-nji sentýabrda saýlaw uçastoklary ýapylmazdan iki sagat öň edinilen maglumatlara salgylanyp, Moskwada hasaba alnan saýlawçylaryň takmyndan 15 prosentiniň ses berendigini aýtdylar.
Paýtagtdaky oppozision kandidatlar hem häkimiýetleri saýlawçylary ses bermekdan sowatmaga synanyşýanlykda aýypladylar.
Tanymal oppozision ýolbaşçy Alekseý Nawalnyý häkimiýetleriň aldawa ýüz urandygyny ileri sürdi. Saýlawa gözegçilik edýän hökümete degişli däl gurama Golos hem resmiler tarapyndan basyş edilendigi hakda özüne takmynan 500 şikaýatyň gowşandygyny bildirdi.
Moskwanyň şäher resmileri hem saýlawçylary ses bermekden sowaşýar diýilýän aýyplamalary ret etdiler.
Bütewi Orsýet partiýasynyň başlygy premýer-ministr Dmitriý Medwedew aldawy we saýlawçylary manipulirlemek diýilýänlerini ret edip, netijeler Bütewi Orsýet üçin “juda amatly” diýdi.


c: text/html

text:
Russiýanyň Kabardin-Balkar Respublikasynda ýaşaýan we ýurduň iň garry ynsanydygy mälim edilen Ulýa Marguşewa häzir 125 ýaşynda. Marguşewanyň pikirine görä, uzak ýaşamagyň syry duzly hem süýji tagamlary iýmezlikdir.
Üç adamsyndan we bir oglundan has uzak ýaşan Ulýa daýzanyň hekaýatlarynyň iň täsini bolsa 79 ýaşyndaka çagasy bolandygy bilen baglanyşykly hekaýatydyr.
Ulýa daýzanyň beýle uzak ýaşamagyny daşky gurşawyň arassalygy bilen baglanyşdyrýar. Kabardin-Balkar Respublikasynyň baş dogum hünärmeni Mariýa Tembotowa onuň giçki ýaşlarda durmuşa çykmagyny şeýle düşündirýär: “Ulýa Marguşewa juda sagdyn durmuşda ýaşady. Giç durmuşa çykmak bilen çaga dogurmagy amala aşyrmagy nazaryýet babatda mümkin”. Dünýäniň çaga dogran iň garry zenanynyň Ýaponiýadadygy mälimdir. Ulýa daýzanyň 79 ýaşynda çagasy bolan bolsa, nämüçindir beýle az tanalýandygy babatdaky şübheler hem aradan aýrylmaýar.
Ömrüniň agramly bölegini SSSR döwründe ýaşan Ulýa daýzanyň döwlet liderlerinden diňe Lenindir Stalini tanamagy ünsi çekýär. Meşhur aýdymçylaryň suratlary bolsa Ulýa daýza üçin hiç bir many aňlatmaýar. Meşhur rus aýdymçysy Dima Bilan hem onuň üçin hiç hili tanyş ýüz däl.
Ulýa daýzanyň doglan wagtyny tassyklaýan iki sany resminama bar. Olaryň biri 1884-nji ýylda doglandygy baradaky şahadatnama, beýlekisi bolsa 79 ýaşyndaka çagasynyň bolandygy baradaky resminama. Çagasyny keserewasyz (operasiýasyz) dograndygyny aýdan Ulýa daýza: “Çaga dogurmagy tebigy ýagdaýda amala aşyrypdym. Hassahanadan çykjak wagtym şepagat uýasynyň maňa juda nebsi agyrypdy. Onuň “Görgüli aýal” diýýändigi ýadyma düşýär” diýip, gürrüň berýär.
Filed under: Bütin Temalar, Durmyş, Habarlar |

robotstxt: allowed

filter: keep


text:
“Moody’s” Türkiýäniň ösüş çaklamasyny ýokarlatdy
Halkara derejelendiriş guramasy Moody’s Türkiýäniň şu ýylky ösüş çaklamasyny 2,6 göterimden 3,7 göterime çenli ýokarlatdy
Halkara derejelendiriş guramasynyň “Global Makro ykdysady görnüş” atly habarnamasynda Türkiýäniň ykdysadyýeti bilen baglanşykly: “Türkiýäniň ykdysadyýeti 2016-njy ýylyň soňky çärýegindäki ösüşini 2017-nji ýylyň ilkinji ýarymynda dowam etdirdi. Şonuň netijesinde Türkiýäniň ösüş çaklamamyzy 2,6 göterimden 3,7 göterime ýokarlatdyk. 2018-nji ýylda ykdysady ösüşiň takmynan 3,2 göterim derejesinde bolmagyna garaşýarys” diýip belledi.
Türkiýäniň ykdysadyýetiniň garaşylandan has köp ösmeginiň sebäbiniň bolsa Russiýadan we Ysraýyldan gelen syýahatçylaryň artmagy, salgytlaryň azaldylmagy we kreditleriň ýola goýulmagy we ÝB-ne edilýän eksportyň artmagydygy habar berildi.


text:
Russiýanyň “Gazprom” kärhanasy türkmen gazyny ýaňadandan satyn alyp başlamagy göz öňünde tutmaýar. Bu barada “Gazpromyň” prawleniýesiniň başlygynyň orunbasary žurnalistlere maglumat berdi.
Weleriý Golubýew häzir Russiýanyň özünde gaz önümçiliginiň artandygyny aýdyp, gazyň ulanylman, artyk galýandygyny hem sözüne goşdy.
“Öz [artyk galýan] gazymyzy näme etjegimizi bilmeýän ýagdaýymyzda, bize başga biriniň gazyny satyn almak nämä gerek?” diýip, Golubýew nygtady.
Ol Russiýada goşmaça gaza mätäçlik bolan wagty türkmen gazyny satyn almak mümkinçiliginiň döräp biljekdigini aýtsa-da, häzir beýle zerurýetiň ýokdugyny-da belläp geçdi.
“Belli bir döwürde [ýurduň] käbir sebitlerinde gaz ýetmezçiliginiň bolan bolmagy mümkin. Belki-de, biz gaz ýataklarynyň özleşdirilişi boýunça yza galandyrys – muňa birneme wagt gerekdi. Şol döwürde goňşularymyz, esasan-da, Özbegistandan we Türkmenistandan gazy alýardyk. Emma häzirki günde biziň gaz pudagymyz gaz önümçiligini artdyrdy” diýip, “Gazpromyň” prawleniýesiniň başlygynyň orunbasary Waleriý Golubýew belledi.
Ýatladyp geçsek, geçen ýylyň tomsunda “Gazpromuň” dolandyryşynyň başlygynyň orunbasary Aleksandr Medwedew türkmen gazyny satyn almak baradaky ylalaşygy täzelemek mümkinçilikleririni aradan aýyrmaýandygy barada çykyş edipdi.
Azatlyk Radiosynyň ozal-da habar berşi ýaly rus nebit-gaz kärhanasynyň geçen ýylyň ýanwarynda, Türkmenistandan gazy almagyny doly togtadypdy.
“Türkmengaz” döwlet konserni “Gazprom-Eksport” kärhanasynyň 2016-njy ýylyň 1-nji ýanwaryndan başlap, türkmen gazyny satyn almak baradaky özara Ylalaşygy möhletinden has öň, birtaraplaýyn görnüşde ýatyryp, türkmen gazyny almagyny bes edýändigini habar beripdi.
“Gazprom” hem öz gezeginde özara Ylalaşygyň gazyň bahasy sebäpli bozulandygyny aýdyp, Türkmenistanyň bu ugurda konstruktiw pozisiýada durmaýandygyny öňe sürüpdi. Şu ýylyň martynda bolsa rus nebit-gaz kompaniýasy anyk maglumatlar bermese-de, “Türkmengazy” Ylalaşygy “ýatyrmaga sebäp bolýan şertleri göre-bile döretmekde” aýyplapdy.
Iki tarapyň bir-birini aýyplamagy netijesinde, bu iş halkara arbitraž suduna baryp ýetdi.
Geçen ýylyň aýagynda “Gazprom” bu dawanyň halkara derejesinde garalmagyny 2018-nji ýylyň 31-nji dekabryna çenli yza tesdirendiklerini we bu kararyň geljekki hyzmatdaşlyk üçin, öz aralarynda kabul ederlikli çözgüt tapmak maksady bilen baglydygyny habar beripdi.
Ozalky ýyllarda türkmen gazynyň esasy hyrydary bolan Russiýanyň arasyndaky gaz söwdasynyň möçberi 2009-nji ýylyň aprel aýynda iki ýurdy baglaşdyrýan “Orta Aziýa – Merkez” gaz geçirijisinde bolan partlamadan soň çürt-kesik azaldy. 2008-nji ýylda 70 milliard kubometr gaz öndüren Türkmenistan 47 milliard m3 gazy Russiýa akdyrypdy. “Gazprom” 2009-njy ýylda Türkmenistandan diňe 10-11 milliard kubometr gazy satyn aldy we 2015-nji ýylda satyn alan türkmen gazynyň möçberini 4 milliard kubometre çenli çäklendirdi.
Galyberse-de, Golubýewiň Russiýanyň gazy daşardan satyn almaga zerurlygynyň ýokdugyny mälim etmegi, “Gazpromyň” Özbegistan bilen gaz satyn almak boýunça ilkinji orta möhletleýin ylalaşyk baglaşmagynyň yz ýanyna gabat geldi.
Şol bir wagtda, şu ýylyň başyndan bäri, iberilen gazyň tölegi meselesindäki ylalaşmazlyk netijesinde, Eýrana-da türkmen gazynyň akdyrylmagy bes edildi.
Munuň netijesinde, häzir türkmen gazynyň ýeke-täk bir müşderisi – Hytaý galdy.
Halkara bilermenler bu ýagdaýlarda gaz söwdasyna bil baglaýan Türkmenistanyň gazdan gelýän girdejisiniň peselmegini we ykdysady kynçylyklary başdan geçirýändigini belleýärler.


text:
Dyr yrDKyr mKlyrDyrD yrDmtat6 myrDlyrDDyrDaKn yrDntK a lapatKp.6amn6ral yrDnyrKyrDamardatyrDKnyr, yrDyrDnDayrDluyrDmyrDyrDng lyryrDDm yrD6yrDmaty myrDm'm pag6 - g6amn6ral yrDnyrKyrDamardatyrDKnyr, DKdpl6t6 yryrDyrDmDKgrapmyy (yrDyrDnDayrDluyrDmyrDyrDng lyryrDDm), lyrDnkm anyrD r6DyrD6Bm.yrrumyl6mm dKKdK . Tyryr yrayrD6 · yKyrDA AyrDyrDa yrD6yrDyrDgn yrruyrDyl6yrDyrD yrDyyrDt6d yrD yrKr yrD DallyrD Kn yKutyyrD tK ayranyrDKn yrDrug ayruyrD6 dyrDyrDDKnD6ptyrDKnyrD yrDn ByyrDDy dKtKr tyrDdyrDng yrDyrD ABaryrDyrD 09 yrrKnz6 ABaryrD · yrlyrDpNyryrDl day. dyrDyrDyrDyK 2010 R6DruyrDtd6nt B6tyrDKnyr, DKdpl6t6 yryrDyrDmDKgrapmyy (yrDyrDnDayrDluyrDmyrDyrDng lyryrDDm), lyrDnkm anyrD r6DyrD6Bm.yrrumyl6mm dKtKrm amKyr6r a BKrlyrD-aDlamm mp6D-raDyrDng 6xyrp6ryrD6nD6. 6maDy mm PryryrK dKtKr yrDm 6quyrDpmp6yryrD BmtanyrDaryrD 2 yrDnyr6ntKryrD6m (yKAm 2) r6plaD6m mmAP 22 yr apprKaDy tK aDDKuntyrDng yrKr yrDnyr6ntKryrD6m DKntayrDn6yrD yrDn yKAm 2. Ty6 dayrDn yr6atur6m yrl 6nt6rtayrDnd6nt Kyr6rm at T6rdyrDnal 2 yry myrDKnyr, yrDyrDnDayrDluyrDmyrDyrDng lyryrDDm yrD6yrDmaty myrDm'm pag6 - g6amn6ral yrDnyrKyrDamardatyrDKnyr, DKdpl6t6 yryrDyrDmDKgrapmyy (yrDyrDnDayrDluyrDmyrDyrDng lyryrDDm), lyrDnkm anyrD r6DyrD6Bm.yrrumyl6mm dKKdK . Tyryr yrayrD6 · yKyrDA AyrDyrDa yrD6
DKdpl6t6 yryrDyrDmDKgrapmyy
3 comments:
- Chris Brown said...
-
BKrlyrD-aDlamm mp6D-raDyrDng 6xyrp6ryrD6nD6
- May 17, 2010 at 7:36 PM
- Chris Brown said...
-
Biamyre DarKline Bill BelDKde early next yearr im
- May 17, 2010 at 7:36 PM
- Chris Brown said...
-
Tyryr yrayrD6 · yKyrDA AyrDyrDa yrD6
- May 17, 2010 at 7:36 PM


text: Golaýda Türkmenistanyň Gyzyl Ýarymaý Milli jemgyýeti tarapyndan hormatly Prezidentimiziň “Çaý – melhem hem ylham” atly kitabyna bagyşlanan wagyz-nesihat çäresi geçirildi. TGYMJ-niň işgärleriniň arasynda geçirilen dabara Türkmenistanyň Demokratik partiýasynyň işjeň agzalary, Aşgabat şäheriniň Bagtyýarlyk hem-de Abadan etrabyndan ýaşuly nesliň wekilleri gatnaşdylar we çykyş etdiler. Çykyşlarda milli Liderimiziň täze kitabyna bolan buýsanç beýan edildi. Lezzetli gök çaýa bagyşlanan kitapda getirilen rowaýatlardan söz açyldy. Gök çaý, myhmansöýerlik barada il arasynda ata-babalarymyzyň döreden nakyllarynyň kitapda juda ýerlikli ulanylandygy barada durlup geçdi. Oz halkyňyz abadan durmuşy, maddy üpjünçiligi şeýle-de ruhy taýdan galkynyşly bolmagy barada alada edýan, milli baýramlarymyz mynasybetli ylham joşgundan dörän eserlerini il-ulsumyza bagyşlaýan hormatly Prezidentimize alkyş sözleri çykyşlaryň içinden eriş-argaç bolup geçdi.


text:
Türkmenistanyň Ýaşulularynyň nobatdaky maslahaty 9-njy oktýabrda geçiriler
Türkmenistanyň Ýaşulularynyň nobatdaky maslahaty 2017-nji ýylyň 9-njy oktýabrda Ahal welaýatynyň Ak Bugdaý etrabynda geçiriler.
Türkmenistanyň Prezidenti Gurbanguly Berdimuhamedow Ýaşulular maslahatyny çagyrmak baradaky Permanga gol çekdi.
Ýaşulular maslahaty türkmen jemgyýetiniň demokratik ýörelgelerine hem-de däp-dessurlaryna laýyklykda, şeýle hem ýaşulularyň baý durmuş tejribesini halkymyzyň jebisligini pugtalandyrmakdy peýdalanmak, döwlet gurluşynyň möhüm meselelerini bilelikde ara alyp maslahatlaşmak hem-de çözmek maksady bilen çagyrylýar.


text:
Türkmenistanyň Prezidenti BMG-niň Baş sekretarynyň orunbasaryny kabul etdi
2015-nji ýylyň 18-nji awgustynda Türkmenistanyň Prezidenti Gurbanguly Berdimuhamedow ýurdumyza resmi sapar bilen gelen Birleşen Milletler Guramasynyň Baş sekretarynyň orunbasary, BMG-niň Ilat gaznasynyň (UNFPA) Ýerine ýetiriji direktory jenap Babatunde Osotimehini kabul etdi.
Duşuşygyň barşynda Türkmenistan bilen UNFPA-nyň arasyndaky hyzmatdaşlygyň geljegi barada gyzyklanma bildirilip pikir alşyldy. Soňky ýyllarda bu hyzmatdaşlyk täze ösüşe eýe bolup, anyk wezipeleri çözmäge gönükdirildi. Şunuň bilen baglylykda, ýurdumyzyň ilat we ösüş boýunça halkara maslahatynyň hereket etmegiň maksatnamasyny durmuşa geçirmekde, şol sanda gender deňligi babatda gazanan üstünlikleri bellenildi.
Şeýle hem, söhbetdeşligiň barşynda geljek ýyl geçiriljek halkara maslahaty barada pikir alşyldy. Bu maslahat UNFPA bilen bilelikde guralar we ýaşlar meselesine bagyşlanar. Bellenilişi ýaly, bu forum dünýä bileleşigini ýurdumyzyň ýaşlar babatdaky syýasaty hem-de onuň bu möhüm ulgamda gazanan üstünlikleri bilen tanyşdyrmaga mümkinçilik berer.
Döwlet Baştutanymyz hem-de BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory Türkmenistanyň we UNFPA-nyň däp bolan köp ýyllyk hyzmatdaşlygy mundan beýläk hem işjeňleşdirmäge çalyşýandyklaryny tassyklap, täze bilelikdäki taslamalary hem-de maksatnamalary durmuşa geçirmek üçin uly kuwwatyň bardygyny nygtadylar.
Milli Liderimiz şu ýyl Türkmenistanyň hemişelik Bitaraplyk derejesine eýe bolmagynyň 20 ýyllygynyň bellenip geçilýändigini aýdyp, BMG-niň Baş sekretaryny we belent mertebeli myhmany bu şanly sene mynasybetli dekabr aýynda Aşgabatda geçiriljek dabaraly çärelere gatnaşmaga çagyrdy. Pursatdan peýdalanyp, jenap Babatunde Osotimehin döwlet Baştutanymyzy we tutuş türkmen halkyny bu şanly waka bilen tüýs ýürekden gutlady. Bu sene Birleşen Milletler Guramasynyň döredilmeginiň 70 ýyllyk senesine gabat gelýär.
Duşuşygyň ahyrynda BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory jenap Babatunde Osotimehin döwlet Baştutanymyza mähirli kabul edendigi hem-de hyzmatdaşlygyň ileri tutulýan meseleleri boýunça düýpli söhbetdeşligiň geçirilendigi üçin ýene bir ýola tüýs ýürekden hoşallyk bildirdi.


text:
Aktual analiz
Rohiniýany we Rohiniýadaky “watansyz” musulman azlygy bilen 2000-nji ýyllaryň başynda tanyşypdym
2000-nji ýyllarda Mýanmadaky harby hunta dolanşygynyň ýurtda demokratiýa we pikir azatlygyny basgylaýandygy baradaky habarlar halkara habar gulluklarynda beýan tapypdy. Şondan soň işim sebäpli Mýanma gitdim. Ýurt harby hunta tarapyndan dolandyrylýardy. Emma dogrusyny aýtsam žurnalist hökmünde uly basyş görmedim. Şol ýyllarda öý tussaglygynda bolan, häzirki döwlet Ýolbaşçysy Ang San Su Çi bilen duşuşmagyň ýollaryny tapypdyk.
Günbatar tarapyndan demokratiýa gahrymany hökmünde görkezilen hanym Çi dogursy milletçi çepçi düşünjäniň täsiri astyndady. Näme üçindir günbatar ony görmediksireýärdi. Eýsem milletçi çepçi hassalygyndan iň agyr zyýany günbatar dünýäsi çekipdi.
Gitler tarapyndan 1930-njy ýyllarda Germaniýada başladan milletçi çep, ýagny natsizm Ýewropada we dünýäde millionlarça adamyň janyny aldy.
Natsizm hassalygy bütin Ýewropada ýaňadandan ýaýraýar. Germaniýada diňe bir Sosial demokratlaryň, ýaşyllaryň we çepçi toparlaryň arasynda däl, sagçylaryň arasynda-da milletçi çep düşünje barha ýaýbaňlanýar.
Federal Kansler Angela Merkeliň saýlaw kampaniýasynda aýdan sözleriniň Adolf Gitleriň çykyşlary bilen deňeşdirilende arasyndaky meňzeşlikleriň sizi hem geň galdyrjakadygyna doly ynanýaryn. Şol ýaramaz düşünje gynansagam beýleki Ýewropa ýurtlarynda-da ýaýbaňlanýar.
Şol sebäpli “Demokratiýanyň sallançagy we günbatar medeniýetiniň mirasdary” bolmak bilen öwünýän Günbatar Ýewropa, hususanda ÝB Mýanma döwletiniň edýän yzgiderli gyrgynçylygyny we genosidini görmeýär, görüp bilmeýär.
Ýewropanyň we ÝB-niň 2000-nji ýyllaryň başynda Mýanmada adamlaryň pikirlerini gypynçsyz beýan edip bilmeýändigi sebäpli basyş edendigine garamazdan, şu günki günde edýän genosidine synçy bolup galmagynyň sebäbi nämekä eýsem?
Dünýäde abraýly orun eýeleýän Nobel baýragy topary gyrgynçylyk buýrugyny beren Mýanmanyň Prezidenti hanym Aung Su Çiniň alan baýragy barada maslahat geçirermikä?
Türkiýäniň Prezidenti R.T.Erdogan Bangladeşiň hökümetinden Arakanlylary bosgun hökmünde kabul etmegini isledi. Erdogan bosgunlaryň ähli çykdajylarynyň Türkiýe tarapyndan beriljekdigini hem beýan etdi. Eýsem arakanlylaryň golaýynda Malaýziýa we İndoneziýa bar. İkisem musulmanlaryň hökmürowan bolan ýurtlary.
Şu günki günde dünýäniň esasy ykdysady güýçlerine eýe bolan Pars aýlagynda ýerleşýän ýurtlardan hiç hili reaksiýanyň bildirilmezligi yslam we musulmanlar üçin utandyryjy waka.
Arakanlylar dünýäniň iň esasy “watansyz” azlygy. Çagalary üçin şahadatnama, gaçmak üçin pasport, hukuklaryny gözläre kazyýet ýaly başlangyç adam hukuklarynyň ählisinden mahrum. Olar, Mýanma garaşsyzlygyny yglan eden gününden bäri 60 ýyldan bäri şol hukuklaryň ählisinden mahrum.
Azyk önümlerini tapmakda kynçylyk çekýän musulmanlaryň ýaşaýan sebitinde birdenkä gymmat bahaly ýaraglar bilen üpjün edilen “Rohingiýa azat ediji goşuny” atly gurama ýüze çykdy. Aksiýalary guraýyş usullary günbatarly terror guramasy DAIŞ-e diýseň meňzeş. Mýanmanyň harby goşuny bilen şol terror guramasy çaknyşýar. Emma näme üçindir ölýänleriň ählisi asuda ilatdan. Entek öli ýa-da diri ele salynan ýekeje terrorçy hem ýok.
Soňky çaknyşykda bolşy ýaly ýene-de bir gezek iň agyr ýigini asuda ilat çekdi. Azyndan 3 müň sany arakanly musulman pida boldy. Harby goşun basyşy güýçlendirýär. Tas günde 20 oba ýakylýar. Çekilýän ýitginiň mukdaryny bilmek mümkin däl. Ozal çaknyşyklaryň başlamagyndan bäri 2-3 müň adamyň ýogalandygy habar berilipdi. Emma ol diňe anyklanan san.
Emma şol san hem hakykaty beýan etmeýär. Çünki golaýda diňe bir Buthidaung etrabyndaky birnäçe oba 1500-e golaý adamyň gyrylandygy garaşsyz habar gulluklary tarapyndan habar berildi. Uly obada 400 adam galypdyr. Galanlary bolsa diriligine ýakylypdyr.
Mýanmanyň harby goşunynyň gyrgynçylyk usuly şeýle: İlki obalara ýaraglar we paltalar bilen barýarlar. Öldürip bilen adamlaryny öldürýärler. Esgerlere budistler hem kömek edýar. Galanlar obadan gaçmaga synanşýar, emma goşunyň obanyň daşyna gömen minalaryny basyp, maýyp bolýarlar. Esgerler bolsa bukuda garaşýar. Gaçanlara raketa bilen od açylýar. Soň obalary ýakýarlar. Ýaralylaryň esasy böleginde 3-nji derejeli ýanyk bar.
Häzirki wagtda Mýanmada galan musulmanlaryň 70-80 göterimi zenanlardan we çagalardan ybarat. Maungdaw we Buthidaung şäherleriniň ýaşlarynyň we erkekleriniň esasy bölegi Bangladeşe, Malaýziýa gaçdy. Obalarda zenanlar we çagalar galdy.
Maungdaw Bangladeşe diýseň ýakyn. Ol ýerde ýaşaýanlar serhede tarap gaçýar. Emma ol ýerde soýdaşlary bolan Bangladeş döwleti serhedi açmaýar. Bitarap zolaga sygynanlaryň sany diýseň köp. Serhede ýakyn bolmadyk ýerlerden gaçanlar tokaýlyklarda gizlenýärler.
Serhede baranlary Bangladeş esgerleri yza serpikdirýär. Mýanmanyň esgerleri bolsa çem gelen ýere od açýar.
Bu wagşylygy Türkiýeden başga haýsydyr bir ýurduň gün tertibine getirmezligi adamzat üçin utandyryjy ýagdaý. Türkiýäniň Prezidenti Erogan gurban baýramynda dünýä liderleri bilen telefon arkaly gepleşik geçirip, gyrgynçylygyň halkara jemgyýetçiligi tarapyndan bes edilmegi üçin iş alyp bardy.
BMG-nyň gyrgynçylygyň öňüni almak üçin gyssagly işe girişip, netijeli başlangyçlar etmegini tama edýäris.
Mýanmanyň tejribesiz lideri hanym Çi, başladan gyrgynçylygynyň ýurdunyň täze bir güýç hasaplaşygyna öwürendigine göz ýetirmeýär. Ol göz ýetiren mahaly häzirki wagtda musulmanlary öldürýän budistleriň ölüm habarlaryny ýazaýmasak.


text:
Dost-Doganlygyň Taryhy
Derde derman, düýe çaly
Hörele, maýam, hörele,
Hörelemeseň köşele.
Takyr ýerden tagtyň bar,
Ala ýüpden nogtaň bar.
Türkmen topragynyň tebigy içgileriniň içinde, tomsyň jöwzaly yssysynda, teşneligiňi gandyryp bilýän içgi bar bolsa, şolaryň biri hem derde derman düýe çalydyr. Düýe süýdünden, düýe çalyndan başga hem agaran alynýar.
Aýryl, boýdaş, bu taýdan,
Özüm sagjak düýämi.
Hörele, maýam, hörele,
Hörele, düýäm, hörele
– diýip düýesini sagmak üçin ony hüwdüläp, gazallar aýdyp, söýgüleýän gelin-gyzlarymyz, düýe çalyny taýýarlamak üçin gerek bolan düýe süýdini sagandan soň, uly syrçaly pitilere ýa-da küýzelere guýýarlar. Şondan soňra süýt öz-özünden gazlaşdyrmak we turşatmak üçin 4-12 sagatlap 20-25 derejedäki gyzgynlykda basyrylyp goýulýar. Çalyň agarany bolandan soň, çalyň özüne mahsus ýakymly ysy peýda bolanda çal taýýar diýilip hasap edilýär. Ine, diňe şondan soňra gaby hiç bir tarapa gozgaman, seresaplyk bilen çemeleşip, çalyň ýüzüniň agarany alynýar, çal bolsa şol gabyň içinde galdyrylýar. Şeýlelikde, türkmeniň gadymy we iň gymmat bahaly süýtturşy önümi, ýagny düýe çaly taýýar bolýar.
Halkymyz: “Düýe malym-dünýe malym” diýip, oňa ýokary baha berýär. Düýe süýdüniň nähili keramatly, adam saglygy üçin peýdalydygyny biz türkmen halk döredijiliginiň bir görnüşi bolan türkmen halk ertekisi “Ak pamykda” hem görüp bilýäris. Erteki-erteki bolýar. Emma ol diňe ýagşy niýeti ündeýän halk döredijiliginiň görnüşi bolmak bilen onda Akpamyk düýe süýdüniň üsti bilen öz doganlaryna täzeden jan berýär.
Diňe bir düýe malynyň süýdiniň däl, eýsem onyň gylyk-häsiýetiniň “Hatarda ner bolsa, ýük ýerde galmaz” diýen nakylyň,
Uzak-uzak menzile,
Maýa münüp ýetiler.
– diýen ýaly şahyrana setirleriň döremegine, howalasy, görki-görmegi “Şasenem-Garyp” dessasyndaky: “Kejebäň çekmäge ak maýa gerek” diýen setirleriniň döremegine getirmek bilen düýe malynyň türkmeniň aňyna, ruhuna siňendiginiň alamatydyr.
Türkmeniň dilinde öz ornyny tapan çal sözi, düýe süýdinden edilen içgiden başga hem ak we gara gatyşykly, kül reňkine meňzeş reňk, saçy, sakgaly agaryp başlan gartaň adam, syk däl, argajy gowşak kakylyp dokalan mata, ýagny çal mata ýaly birnäçe mana eýedir.
Elbetde, türkmeniň dilinde, halk edebiýatynda ýer edinen düýe çaly, türkmenler tarapyndan diňe bir suwsyzlygyňy gandyrmak üçin ulanylman eýsem halk tebipçiliýinde dertlileriň derdini dep etmek üçin derde derman hökmünde hem ulanylypdyr.
Dünýe maly diýilen,
Süýdi, ýüňi, eti em.
Ýüňüne näme diýjek,
Ýorgan-düşek, palasdyr.
– diýen setirlerden düýe malynyň diňe bir süýdüniň däl, eýsem-de etiniň we ýüňüniň hem emdigini görmek bolýar. Şonuň üçin hem türkmenler düýe etini epgek-gyzgynyň garşysyna göreşmek üçin dermanlyk saýýarlar. Düýe ýüňünden edilen guşaklary hem bilagra, biliň gypjynmagynyň öňüni almak, iç keselleriniň käbirlerini bejermek üçin ulanýarlar.
Aýran içen nähoşam,
Hassalykdan halasdyr.
– diýen setirlerden hem belli bolşy ýaly düýe çalynyň, aýranynyň derde dermandygyna şaýatlyk edýän köp sanly rowaýatlardan başga hem häzirkizaman lukmançylyk ylmy tarapyndan tassyklanan we maslahat berilýän ýerleri hem köpdür.
Ýokanç keseller ýokaşan adamlaryň, derdiň zarby bilen birbada ysgyny gaçanda, düýe çalyny içen wagty ysgynyna gelip, ysgynsyzlygy kadalaşmak bilen bolýar.
Düýe süýdi adamyň bedeniniň berkemeginde bahasyna ýetip bolmajak tebigy içgi hasaplanýar. Onuň düzüminde dürli ýaglar bar. Düýe çaly bolsa teşneligi gandyrmak bilen galman, şeýle peýdasynyň ýany bilen öýkendir-böwrek keselleriniň bire-bir emi hasaplanýar.
Gadym döwürlerde adamlar süýdi jana şypa beriji serişde hökmünde peýdalanypdyrlar. Süýdüň kömegi bilen ençeme keseli bejeripdirler. Süýt aýratyn-da, berhiz tutýan adamlar üçin peýdaly.
Düýe süýdüniň tagamy sygyr süýdüniňkiden pes däldir. Beloklarynyň köplügi, ýaglylygy babatda düýe süýdi sygyr süýdünden peslär ýaly dal. Düýe süýdüni her halk özüçe peýdalanýar. Aýdaly, araplar düýäniň gatygyny peýdalanyp çörek bişirýärler, düýe süýdüni mama keselini, ýaralary, diş agyrny, aşgazan-içege kesellerini bejermekde, zäherlere garşy ulanypdyrlar. Afrikalylar bolsa peýnir taýýarlaýarlar. Beýleki halklardan tapawutlylykda, türkmenler düýe süýdünden çal tutýarlar.
Çalyň düzüminde adamyň süňňüne ýaramly, oňat, ýakymly täsir edýän köp zatlar bar. Çal, esasan, tomus aýlarynda diýseň peýdaly, suwsuzlygyňy gandyrmak bilen galman, adamyň endamyndaky ýarawsyz zatlary der bilen daşary çykarýar. Düýe çalyny gadym döwürlerden bäri bejeriş serişdesi saýypdyrlar. Ol öýken keseliniň öňüni almakda, aşgazan keseliniň käbiriniň ýok bolup gitmeginde peýdalanylypdyr. Çal endamy berkidýär, taplaýar, iýmit sindirişini gowulandyrýar.
Halk içinde ýigriminji asyryň altmyşynjy ýyllarynda çopan ýiğidiň aşgazany, içegeleri hylt tapyp, barmadyk lukmany, ýatmadyk hassahanasy galmandyr. Hiç birinden haýyr tapmaýar.
Ejesi oglunyň agyr halyny gyýylsa-da:
Weýisbaba piridir,
Göýä baky diridir.
– diýen setirlere eýerip, “Ozal-a beýik Alla, galyberse-de Weýis baba sygynyp, enşalla, seni gül ýaly ederis” diýip eme başlaýar.
Ogluna üç mahal düýäniň süýdüni ýyljagy bilen içirýär. Arasynda az-azdan goram içirip durýar. Jany aram tapyp başlaýar, ýarym ýylyň içinde tut ýaly sagalýar.
Başyň dik, göwnüň kiçi,
Höräm, höräm, hörelim.
Süýt sagyp, aýran içip,
Hözirini göreliň!
– diýip tarypy ýetirilen düýe çalynyň peýdalary ýokarda sananlarmyz bilen çäklenmeýär.


text:
Kaýserli Ýelena Wasilýewna – «Gidroizolýasiýa we posa garşy gorag» barlaghanasynyň müdiriniň wezipesini ýerine ýetiriji
Seýsmiki ýagdaýa durnukly gurluşyk ylmy-barlag institutynda 2003-nji ýyldan bäri işleýär. 1994-nji ýylda Türkmen politehniki institutynyň inžener-himik-tehnolog hünäri boýunça tamamlady.
2012-nji ýylda 05.23.05 «Gurluşyk materiallary we önümleri» hünäri boýunça tehniki ylymlaryň kandidaty alymlyk derejesini almak üçin aspiranturany tamamlady. Ylmy temasynyň ýolbaşçysy: t.y.k., Т.А. Dowmat. «Daşary ýurtlardan getirilýän we Türkmenistanda öndürilýän posa garşy we gidroizolýasion materiallaryň barlagy we olaryň ulanylyşy boýunça klassifikasiýany işläp düzmek» atly dissertasiýa işi 70% ýerine ýetirildi.
Dissertasiýa işi işläp düzmekligiň Meýilnamasyna laýyklykda ýerine ýetirildi, şeýle-de amaly işleri hem öz içine alýar. Dissertasiýa işiniň netijeleri wajyp we Türkmenistanyň dürli gurluşyk obýektlerinde ornaşdyryldy. Ýerli çig mal esasynda alynýan düýrlenen üçeklik we gidroizolýasion (suw geçirmeýän) materiallar Türkmenistanyň Senagat we gurluşyk materiallary ministrliginiň, «Çaly» HK, «Ussatlyk» HK «Santehönümleri» zawodlarynda goýberildi.
Dissertasiýa işi boýunça özüniň gatnaşmagynda №555 «Düýrlenen üçeklik we gidroizolýasion material «IZOBIT»» oýlap tapma üçin Çäklendirilen patent işlenip düzüldi we alyndy, Döwlet reýestrinde bellige alnyş senesi: 18.09.2012ý.-dan 18.09.2022ý. çenli.
Milli döwlet kadalaşdyryjy resminamalary işläp düzmeklige gatnaşýar, 5 sany ylmy çap etmeleri bar.
©Seýsmiki Taýdan Durnukly Gurluşygyň Ylmy-Barlag Instituty


text:
Bäsleşik 2016-nji ýylyň 23-njy dekabyryndan (23.12.2017) – 2017-nji ýylyň 3-nji ýanwaryna (03.01.2017) çenli dowam eder.
International Turkmenistan Hytaý Milli Nebitgaz Korporasiýasy Türkmenistandaky Lebap welaýatynyň «Bagtyýarlyk» şertnamalaýyn çäginde Potratçynyň enjamlaryny 2018-2020-nji ýyllarda ulanmak arkaly guýularyň perforasiýasy we barlagy boýunça esasy we goşmaça hyzmatlary ýerine ýetirmek boýunça №. CIT-16116-SR belgili tender boýunça deslapky kwalifikasiýa yglan edýär
Bu bäsleşik işiň aşakdaky görnüşlerini öz içine alýar:
Guýynyň perforasiýasy, degişli enjam we ýokary hünär taýýarlykly işgärler;
Guýynyň ýüsti barlagy, degişli enjam we ýokary hünär taýýarlykly işgärler;
Guýynyň zaboý barlagy, degişli enjam we ýokary hünär taýýarlykly işgärler;
Slick-line tanap tehnikasy, degişli enjam we ýokary hünär taýýarlykly işgärler;
Barlag operasiýalary boýunça maglumatlary beýan etmek we hasabat atýýarlamak;
Beýleki operasiýalar bilen aragatnaşyk etmek.
Bellik: Işler ýokary derejede H2S, CO2 we AWPD saklanýan gaz känlerinde ýerine ýetiriler.
Bäsleşige gatnaşmaga isleg bildirýän kompaniýalar aşakda görkezilen maglumatlary we resminamalary tabşyrmalydyrlar:
Bäsleşige gatnaşmak üçin arza.
Kompaniýa barada gysgaça maglumat, şol sanda kompaniýanyň hasaba alnandygy barada maglumat.
Soňky 3 ýylda kompaniýanyň şuňa meňzeş şertlerdäki desgalarda alyp baran iş tejribesi barada maglumat.
Soňky 3 ýylda kompaniýanyň maliýe ýagdaýy barada maglumat;
Ýerli kompaniýalar üçin Türkmenistanyň Senagatçylar we telekeçiler birleşigine girýändigini tassyklaýan şahadatnamanyň göçürmesini görkezmeklik hökmanydyr.
Bäsleşige gatnaşmak üçin arzalar şu habar neşir edilen gününden soňky 10 günüň içinde kabul ediljekdir.
Salgymyz: Türkmenistan, Aşgabat ş., Bitarap Türkmenistan şaýoly 553/3
Habarlaşylmaly tarap: Narine Simonýan; elektron poçta salgysy: Narine.Simonyan@cnpcag.com
Tel.:+993-12-445434 Faks:+993-12-445044
Arzalar ýörite adamlaryň üsti bilen, elektron poçta ýa-da faks arkaly iberilip bilner.
CNPC INTERNATIONAL TURKMENISTAN


text:
Özbek resmisi Garaşsyzlyk günündäki şowsuzlyk sebäpli mekdebiň müdirlerini ýençdi. Bu hili ýagdaýa mugallymlaryň, kärendeçileriň, hekimleriň hem duçar bolýandygy aýdylýar.
"Kun.uz" atly internet neşiriniň ýaýradan wideoşekilinde, Özbegistanyň Saýhunabat etrabynyň häkimi Garaşsyzlyk günündäki şowsuzlyk sebäpli, ýerli mekdebiň müdirine äsgermezçilikli sözler aýdyp, ony ýençýär. Waka çak edilişine görä, awgust aýynda bolup geçipdir.
"Döwletiň garaşsyzlygy - eýsem, seniň hem garaşsyzlygyň dälmi? Ýogsa-da bu seniň üçin baýram dälmi?" diýip, etrap häkimi Nosirjon Egamberdiýew ýerli bir mekdebiň müdiriniň üstüne gygyrýar we ýaňagyna şarpyk çalýar.
Onsoň "Mundan beýläk sen etrap ýolbaşçysynyň iti ýaly bolarsyň, sebäbi muňa seniň özüň günäkär. Sen näme üçin öz etrabyňa hormat goýmaýarsyň?" diýip, ol azgyrylýar.
"Kun.uz" atly internet neşiriniň öz çeşmesine salgylanyp habar bermegine görä, Saýhunabat etrabynda Garaşsyzlyk güni 25-nji awgustda bellenmeli edilenem bolsa, soň 27-nji awgusta süýşürilipdir.
"Käbir mekdepleriň müdirleri Garaşsyzlyk güni mynasybetli jemleniş başa barmansoň 27-nji awgustda hem märekäni gaýtadan üýşürmegiň hötdesinden gelip bilmändir. Şonuň ýaly-da käbiri munyň başga güne süýşürlendiginden bihabar ekeni. Netijede, 27-nji awgustda Garaşsyzlyk güni mynasybetli geçiriljek çärä garaşylan ýagdaýda adam gelmändir. Welaýat häkimi Garaşsyzlyk gününiň guramaçylyk işiniň şowsuz bolmagy sebäpli etrap häkimi Nosirjon Egemberdiýewi günäkärläpdir. Ondan soň etrap häkimi bolsa mekdebiň müdirini "jezalandyrmak" isläpdir” diýip, "Kun.uz" internet neşiri ýazýar.
Urlan mekdep müdirleriniň biri bilen Azatlyk Radiosynyň özbek gullugyna aragatnaşyga geçmek başardypdyr. Ýöne ol howpsuzlyk sebäpli adynyň efirde tutulmazlygyny haýyş edip, wideoşekildäki resminiň özüni uran etrap häkimi Nosirjon Egemberdiýewdigini tassyklapdyr.
- Siz dogrudanam mugallymlara baýramçylyk çäresi barada habar bermediňizmi?
- Ýok, bu iş aslynda beýle bolmady. Baýramçylyk çäresiniň başlamagyna ýarym sagat galanda, bize mekdep müdirleriniň mugallymlary etrap stadionynda Garaşsyzlyk baýramçylygy üçin üýşürmelidigi barasynda bir SMS gelip gowuşdy. Ýagny bu habary biz çärä ýarym sagat galanda öwrendik. Çäre sagat 16:00-da başlady, bize bolsa SMS takmynan sagat 15:20 töwereginde geldi. Biz derrew ähli işgärlere habar berdik. Ýöne olar täze okuw ýylyna taýýarlyk görülýändigi üçin gelip bilmediler. Şeýle ýagdaýda ir habar bermeli, ýagny iň azyndan bir gün owal habar berilse gowy bolardy. Ýöne şonda-da barybir olaryň hemmesi şeýle çärä gysga wagtyň içinde ýetişip bilmezdi. Häkimlikde sanaw bardy we ol sanawda çärä gelmedi diýip bellenenleriň sany gaty köpdi. Ana, onsoň şol günüň ertiri ol biziň hemmämizi bir ýere üýşürdi we bizi ýenjip başlady.
- Wideoşekilde etrap häkiminiň hemmeleri birlaý ýençýändigi görünýär. Şeýle ýagdaýa garaşýardyňyzmy, ýagny şeýle bolar öýtdüňizmi?
- Aslynda şeýle ýagdaýlar bolýardy. Onda-da diňe biziň bilen däl-de, galyberse-de kärendeçiler we hekimler bilen bir hatarda, beýleki pudaklaryň işgärleriniň hem başyna gelýän bir ýagdaýdy. Ýöne hiç kim muňa nägilelik bildirip bilenokdy.
- Diýmek, bu yzygiderli bolýan bir ýagdaý, şeýlemi?
- Elbetde, yzygiderli bolýar.
- Hut etrap häkimi sizi urup-ýençýärmi?
- Hawa, onda-da yzygiderli ýagdaýda, Kimde-kim mekdepde müdir ýa-da haýsam bolsa bir edaranyň ýolbaşçysy bolsa, hökman ondan taýak iýmeli bolýar. Onuň näme üçin şeýle çemeleşýändigini bilemizok. Belki, ol kimiň has güýçlüdigini subut etmek isleýändir.
- Siz etrap häkimi adamlary ýençýän mahaly urulýanlaryň arasyna bardyňyzmy?
- Men şol ýaňagyna iki gezek şapbat iýeniň hut özi. Ýöne meniň ýanymda duran müdire etrap häkimi degmedi. Sebäbi etrap häkimi ol müdiriň arza-şikaýat edip biljeginden ýa-da gaýtawul berjeginden howatyrlanýar. Biz gaty ýaş bolanymyz üçin günäkär bolmaly däl-ä. Men hem elbetde, gaýtawul berip bilerin we aýagym bilen iki gezek depip, ony agdaryp bilerin. Ýöne beýle ýagdaý biziň nämämize derkar? Etrap häkimi näme üçin biziň öňümizde beýle abraýdan gaçsyn?
- Etrap häkiminiň üstünden arza-şikaýat etmek isläňizokmy? Özbegistanyň kanunyna görä, hiç kimiň haýsam bolsa bir raýata el götermäge haky ýok...
- Elbetde, hiç hili haky ýok. Ýöne bu hemmeler bilen ilteşikli bir ýagdaý. Meselem, men arza ýazsam, ony prezidente ýa-da kazyýete iberäýsem, barybir etrap häkimi ol işi ýapdyrýar we ýene nobat maňa gaýdyp gelýär.
Azatlyk Radiosynyň özbek gullugynyň habarçysy Sirojiddin Tolibow ol resminiň öz etmişi üçin hiç hili jogapkärçilige çekilmejegini öňe sürýär:
"Mugallymlaryň ýa-da döwlet edaralarynyň işgärleriniň ýenjilmegi, Özbegistanda yzygiderli hem guramaçylykly ýagdaýda gaýtalanýan bir hadysadyr. Muny Özbegistanyň döwlet dolandyrylyş ulgamynyň Stalin döwründen galan awtoritar gylygy diýip hasaplamak bolar.
Ýagny käbir kärendeçileriň ýa-da mugallymlaryň şeýle ýagdaýda ýenjilenden soň öz janyna kast eden wagtam boldy.
Ýöne Saýhunabat etrabynyň häkimi bilen baglanyşykly ýagdaýda Özbegistanyň baş sülçüliginiň derňew işini başladandygyny öwrendik. Bu nähili netije berer, ony biz bilmeýäris. Ýöne etrap häkimine ýeňil-ýelpaý duýduryş berilmegi bilen bu işiň üstüniň ýapylmagyna garaşsa bolar. Oňa garşy çynlakaý çäre görülmez".


text:
Türkmenistanyň ýerli polisiýa müdirlikleri öz öýünde el işi ýa-da tikin-çatyn bilen meşgullanýan adamlary gözläp başlady diýip, “Hronika Türkmenistan” neşiri habar berýär.
Bu neşiriň 16-njy maýda çap eden maglumatyna görä, polisiýa resmileri gürrüňi edilýän adamlar baradaky maglumaty ýerli hökümet organlarynyň wekillerinden ybarat ýörite komissiýanyň agzalaryna geçirýärler. Bu komissiýanyň düzümine häkimligiň we geňeşlikleriň işgärleri, Salgyt gullugynyň wekilleri we polisiýanyň resmileri girýär.
“Mysal üçin, 5-nji maýdan bäri Daşoguz welaýatynda buýurma alyp, öýlerinde köýnekleri tikýänleriň öýüne [ýerli polisiýa işgärleri] barýarlar. Polisiýa işgärleri olardan indiwidual zähmet işi baradaky ýörite patent almagy hem-de öz girdejileri we töleýän salgytlary baradaky maglumatlary tabşyrmagy talap edýärler” diýip, neşiriň habarynda nygtalýar.
Bu maglumaty Azatlyk Radiosynyň ýurt içindäki çeşmeleri hem tassyklap, soňky günlerde hususy eýeçilikdäki kiçi tikinçilik sehlerine, ýagny öz hususy eýeçiligindäki öýünde tikin-çatyn bilen meşgullanýanlara döwlet tarapyndan gözegçiligiň güýçlenendigini we olara uly möçberde jerimäniň salynýandygyny aýdýarlar.
“Häzir kimdir birinden eşidip, öýlerinde tikin tikýänleriň öýlerine aýlanýan polisiýa işgärleri köpeldi. Olar öýümize gelip, biziň jenaýat işini edýändigimizi aýdýarlar. ‘Sen öýüňde müşderileriň zakazyny – buýurmasyny alýaň, ýöne ondan gelýän girdeji salgydyny bolsa hökümete töläňok. Üstesine-de, sen gizlinlikde, döwlet tarapyndan hasaba alynman işleýäň’ diýip, 1000 manada çenli pul jerimesini salýarlar. Käbir tanyşlarymyzyň kompýuter tikin maşynlaryny hem konfiskasiýa etdiler” diýip, öýünde tikin-çatyn bilen meşgullanýan 31 ýaşyndaky aşgabatly tikinçi Mährijemal aýtdy. (Howpsuzlyk ýagdaýlary sebäpli ady üýtgedildi).
Ol döwlet organ işgärleriniň öýlerinde tikinçilik bilen meşgullanýanlardan, resminamalaryň we şertleriň birnäçesini ýerine ýetirmegi talap etmek arkaly olary gazançlaryndan mahrum etmek isleýändigini sözüniň üstüne goşdy.
“Salgyt gullugyndan rugsatnama, häkimlikden güwänama almak ýaly ýuridiki resminamalaryň birnäçesini almak üçin, hususy eýeçilikdäki jaýyňda ýaşaýyş üçin ulanylýan territoriýadan başga tikinçilik bilen meşgullanmaga gerek bolan ýörite jaýyň, territoriýaň bolmaly. Biziň goşmaça ýeri kireýine almaga maddy ýagdaýymyz bolmandygy sebäpli, öýümizde el işlerini edip, gazanç etjek bolýarys. Maşgalamyzyň býujetine gatanç etjek bolýarys. Bizden birgiden resminamany talap edip, öý hojalykçy aýal-gyzlary barja gazanjyndan hem mahrum etmek isleýärler” diýip, Mährijemal belledi.
Aýdylmagyna görä, soňky ýyllarda Türkmenistanda öýünde tikin-çatyn bilen meşgullanýan gelin-gyzlaryň sany köpelip, olaryň hödürleýän hyzmatlarynyň bahalary, döwlet tarapyndan hasaba alnan tikinçilik sehlerindäkiden tas iki esse diýen ýaly arzan.
Türkmen häkimiýetleri tarapyndan soňky günlerde bu tikinçilere edilýän gözegçiligiň güýçlenmegiň sebäpleri we maksatlary barada ilat köpçüligine düşündiriş berilmeýär. Bu barada resmi mediada hem hiç bir gürrüň gozgalmaýar.
Emma öz hususy eýeçilikdäki öýünde tikin-çatyn bilen meşgullanýanlaryň käbiri gözegçiligiň güýçlenmegi netijesinde, tikinçileriň ençemesiniň öz işini togtatmaly bolandygyny aýdyp, çäklendirmeleriň netijesinde döwlet tarapyndan hasaba alnan tikinçilik sehleriniň müşderilerini köpeltmegiň göz öňünde tutulýandygyny belleýär.
“Döwlet organlarynyň işgärleri öýlerdäki tikinçileriň işini ýatyrmak arkaly, döwlet tarapyndan hasaba alnan tikinçilik sehleriniň müşderilerini we girdejilerini artdyrmak isleýärler. Bu sehleriň aglabasy ýokary wezipeli adamlaryň eýeçiliginde durýar. Hatda döwlet edara-kärhanalarynda işleýän hemişeki müşderilerimiziň aglabasyna hem öz köýnekdir ýakalaryny belli tikinçilik sehlerinde tikdirmegi tabşyrypdyrlar” diýip, tikinçi Mährijemal aýdýar.
Ýerli synçylaryň käbirleri garaşsyzlyk ýyllarynda ýurtda dürli gadaganlyklar girizilse-de, şu wagta çenli öýünde el işini edýän adamlara hiç hili çäklendirmäniň bolmandygyny aýdyp, munuň ykdysady kynçylyklar sebäpli türkmen häkimiýetleriniň ýurduň gaznasyna gelýän girdejini artdyrmak synanyşyklarynyň bir alamatydygyny aýdýarlar.
“Munuň düýp sebäbi, ykdysady çökgünlilik zerarly döwlet gaznasyna gelýän girdeji gitdigiçe azalýar. Galyberse-de, ýurtda para, korrupsiýa garşy göreş möwsümleýin bolsa-da, yglan edilendigi üçin, her kim özüni ak ýürekden işleýän adam edip görkezip, wezipesinde galmak üçin hereket edýär” diýip, aşgabatly synçy we ýazyjy Amanmyrat Bugaýew aýtdy.
Ýatladyp geçsek, aprel aýynyň ahyrynda prezident Gurbanguly Berdimuhamedow hususy awtoserwisleriň we awtoýuwalgalaryň işine gözegçiligi güýçlendirmegi tabşyrypdy. Şondan ortaça bir hepde geçensoň, ýurduň tas ähli sebitinde diýen ýaly awtoserwisler we awtoýuwalgalar ýapyldy.


text:
Şu günler Aşgabadyň kommunal gullugynyň işgärleri tarapyndan şäheriň käbir köçelerinde it-pişikleri ‘awlamak’ çäreleriniň gaýtadan güýçlenendigi habar berilýär.
Azatlyk Radiosynyň ýurt içindäki çeşmeleriniň tassyklamagyna görä, 31-nji awgustda sagat 17:00 töweregi mämişi reňkdäki uly ulaglarda gelen işgärler paýtagtyň Görogly (öňki Şewçenko) we Nurmuhammet Andalyp (öňki “Mir”) köçeleriniň çatrygyndaky jaýlaryň töwereginde eýesiz jandarlary tutmaga girişipdirler.
Gürrüňi edilýän sebitde ýaşaýan we öýsüz hawanlar babatyndaky rehimsizlikler barada maglumat bermegi bilen tanalýan graždan aktiwisti Galina Kuçerenko özüniň bu ulaglary gören badyna köçä çykandygyny we olary yzyna ugratmak üçin, başaran ähli zadyny edendigini aýdýar.
“Men ulagyň golaýyndaky adamlaryň biriniň ýanyna baryp, ‘Ulagyň sürüjisi senmi?’ diýip soradym. Olam maňa ‘Hawa, men’ diýdi. Menem oňa men seni surata düşürjek we wideo ýazgy etjek diýdim. Şondan soň ol meni paýyş sözler bilen kemsitmäge başlady. Men näme üçin gelendiklerini soranymda, ol maňa ‘haýwanlary öldürmek üçin geldik. Bizde ýörite buýruk bar. Bizi şu ýere çagyrdylar” diýdi. Şeýle-de, ol özlerine haýwanlaryň ählisini tutmaly we olary haýwanat bagyna alyp gitmeli diýlendigini hem aýtdy” diýip, Kuçerenko gürrüň berdi.
Aktiwist şondan soň özüniň olary wideo düşürmegi dowam etdirendigini we işgärlere bu maglumatlaryň internetde çap boljagyny duýdurandygyny sözüniň üstüne goşdy.
“Olar maňa ‘Nirä isleseň ýazyber. Biz diňe prezidentimiziň diýenini edýäris’ diýdi. Soňra olaryň käbiri bir ýerlere jaň etdi we şondan soň olar gitdiler. Biz bu ýerde ýene iki sagat ýaly garawullyk etmegi dowam etdirdik” diýip, Kuçerenko belledi.
Ol bu çäreleriň Görogly köçesi bilen Nurmuhammet Andalyp köçesiniň çatrygynda Türkmenistanyň döwlet uniwersitetiniň Himiýa fakultetiniň täze okuw binasynyň açylyş dabarasyna görülýän taýýarlyklar bilen baglanyşyklydygyny sözüniň üstüne goşdy.
Mundanam başga, Kuçerenko howpsuzlyk gullugynyň işgärleri ýaly bolup görünýän adamlar tarapyndan gyzy Waleriýa haýbat atylandygyny, oňa ‘ejeň şu gün näme etse-de, ertir sesini çykaraýmasyn’ diýlip duýduryş berilendigini gürrüň berdi.
Kuçerenko 1-nji sentýabrda daňdan sagat 5:00 töweregi döwlet ulagyndaky kommunal gullugyň işgärleriniň gaýtadan öz ýaşaýan sebitine gelendigini, şondan soň pişigiň gykylyk sesiniň eşidilendigini hem belledi.
Aşgabatda kommunal gullugyň işgärleri tarapyndan köçedäki eýesiz jandarlaryň gaýtadan tutulyp başlanmagy, şäheriň käbir sebitlerinde itleriň göze ilerlik derejede köpelendigi barada habarlaryň peýda bolan mahalyna gabat geldi.
Maý aýynda bolsa, Aşgabatdaky graždan aktiwistleri türkmen häkimiýetleriniň paýtagtyň ähli künjeklerinde öýsüz haýwanlary ‘awlamak’ boýunça giň göwrümli çäre geçirýändigini, olaryň zäherlenip öldürilýändigini habar beripdiler. Azatlyk Radiosynyň Aşgabatdaky söhbetdeşleri ýerli häkimiýetleriň bu çäreleri paýtagty Aziada-2017 halkara sport çäresine taýýarlamak üçin amala aşyrýandyklaryny aýdýarlar.
Azatlyk Radiosy öýsüz haýwanlaryň awlanmagy bilen bagly soňky ýagdaýlar barada garaşsyz çeşmelerden gowuşýan maglumatlary Aşgabadyň häkimiýetleri tarapyndan resmi derejede tassyklatmaga synanyşdy. Aşgabadyň şäher häkimligi, şol sanda jemagat hojalygy edaralarynyň, öý hojalyk gulluklarynyň işgärleri bu ýagdaýy kommentirlemediler. Bu mesele Türkmenistanyň döwlet habar beriş serişdelerinde-de düýpden gozgalmaýar.


text:
Türkmenistanyň hormatly Prezidenti Gurbanguly Berdimuhamedowyň “Saglyk we bagtyýarlyk” ýörelgelerini ösdürmek, ýurdumyzda sporty we bedenterbiýäni köpçülikleýin ýaýbaňlandyrmak işlerini durmuşa geçirmek baradaky görkezmelerinden ugur alyp, Türkmenistanyň Gurluşyk we binagärlik ministrligi garamagyndaky edara-kärhanalaryň işgärleriniň arasynda köpçülikleýin bedenterbiýe we sport ýaryşlaryny yzygiderli geçirip durýar.
2017-nji ýylyň iýun aýynyň 14-ne ministrligiň “Gurluşyk we binagärlik sport kluby” hojalyk müdirligi tarapyndan paýtagtymyzyň “Galkynyş” bedenterbiýe-sagaldyş toplumynda sportuň milli göreş, futzal, tanap çekişmek, stol tennisi we basketbol 3x3 görnüşleri boýunça sport ýaryşlary geçirildi.
Sport klubynyň alyp barýan işlerini ilat arasynda wagyz etmek, kärhanalaryň işgärlerini bedenterbiýe we sport bilen yzygiderli ýagdaýda meşgullanmaga çekmek, sagdynlygy pugtalandyrmak, sportuň köpçülikleýin görnüşlerini ösdürmek, şeýle hem sport bilen baglanyşyklylykda işgärleriň medeniýetli dynç almaklaryny gazanmak ýaly möhüm ugurlary öz içine alýan bu ýaryş her bir ugur boýunça başarjaň toparlary öňe saýlady.


text:
7 Kasım 2015 Cumartesi
Aşgabatda Halkara Söwda Sergisi Tamamlandy
Türkmen paýtagtynda Halkara söwda sergisi öz işini tamamlady. Ol ýurdumyzyň söwda-ykdysady ulgamynyň üstünliklerini hem-de geljekki ösüş meýilnamalaryny, onuň serişdeler mümkinçiligini görkezdi.
Türkmenistanyň Söwda-senagat edarasy hem-de “Meridyen” türk kompaniýasy tarapyndan guralan we döwlet düzümleriniň hem-de hususy işewürligiň, köp sanly daşary ýurt kompaniýalarynyň wekillerini birleşdiren bu sergide uly möçberli bölümler harytlaryň we hyzmatlaryň giň gerimi bilen tapawutlandy hem-de oňa gatnaşyjylaryň ünsüni çekdi.
Dürli azyk önümleri, egin-eşikler, durmuş tehnikalary, giňden ulanylýan beýleki harytlar, amaly-haşam sungatynyň önümleri bilen bir hatarda gurluşyk enjamlary, awtoulaglar üçin ätiýaçlyk şaýlary, neşirýat önümleri, mebeller, aşhana enjamlary, ulag ulgamynda hyzmatlar, iri söwda merkezleriniň hem-de ulag ulgamlarynyň işini kämilleşdirmäge mümkinçilik berýän tehnologiýalar görkezildi.
Türkmenistanda söwda ulgamynyň ösdürilmegine milli Liderimiz Gurbanguly Berdimuhamedowyň alyp barýan ileri tutulýan ugurlaryny durmuşa geçirmek babatda, ýagny ykdysadyýeti diwersifikasiýalaşdyrmak, bazar özgertmeleri, eksport ugurly täze kärhanalary, innowasion hem-de ylmy önümçilikleri döretmek, kiçi we orta telekeçiligi goldamak nukdaýnazaryndan garalýar.
Aşgabatda guralan Halkara söwda sergisi halkara hyzmatdaşlygyny has-da ösdürmäge, daşary haryt dolanyşygyny giňeltmäge hem-de ýurdumyzyň haryt öndürijileriniň dünýä bazarlarynda öňe ilerleýşini görkezmäge gönükdirilendir.
Şonuň bilen birlikde, milli ykdysadyýetimiziň bäsleşige ukyplylygyny ýokarlandyrmak boýunça Türkmenistanda durmuşa geçirilýän iri möçberli çäreleriň netijeliliginiň aýdyň subutnamasyna öwrülen söwda sergisi täze teklipler we pikirler bilen tanyşdyrmak, marketing strategiýalary we tehnologiýalary babatda tejribe alyşmak üçin meýdançany hödürledi.
Mälim bolşy ýaly, Türkmenistan daşary ýurtlardan getirilýän önümleriň ornuny tutýan önümçilikleri döretmekde baý mümkinçilige eýe bolup, ýurdumyza getirilýän harytlara aýratyn üns bilen çemeleşip, olara berk talap bildirmek bilen, ekologiýa taýdan arassa, ýokary tehnologik hem-de hili ýokary önümlere aýratyn ähmiýet berýär. Sebäbi önümleri öndürmek hem-de hyzmat etmek işleriniň ekologiýa häsiýetleri häzir bütin dünýäde örän ähmiýet berilýän ugra, sarp ediş bazarynda öndürijileriň bäsleşiginiň esasy ýagdaýyna öwrüldi.
Halkara söwda sergisinde daşary ýurtly gatnaşyjylaryň görkezen harytlarynyň görnüşleriniň olaryň türkmen bazarynyň sarp edijiliginden habarlylygyny şöhlelendirendigi bellärliklidir. Häzirki wagtda Türkmenistan dünýäde diňe bir ykdysady taýdan durnukly ýurt hökmünde däl-de, eýsem, azyk bolçulygyny döretmäge işjeň gatnaşýan döwlet hökmünde hem meşhurdyr. Muny sergide ýurdumyzyň ýokary hilliligi bilen tapawutlanýan azyk önümleri hem tassyklady.
Hormatly Prezidentimiz Gurbanguly Berdimuhamedow tarapyndan döwletiň öz-özüni ýeterlik azyk bilen üpjün etmegi, daşary söwda gatnaşyklarynyň şu böleginde onuň eksport mümkinçiliklerini ýokarlandyrmak babatdaky alnyp barylýan syýasat oňyn netijeleri berip, ýurdumyzyň halkara abraýynyň pugtalandyrylmagyna täsir edýär.
“Dünýäni azyk bilen üpjün ederis: ýaşaýyş-durmuşyň bähbidine energiýa” şygary bilen Milanda geçirilen EKSPO-2015 Bütindünýä köpugurly sergisine Türkmenistanyň gatnaşandygy munuň subutnamasyna öwrüldi. Şoňa Türkmenistanyň milli sergisiniň “Azyk bolçulygy – parahat ösüş!” atly şygary hem laýyk geldi. Şol şygar astynda ýurdumyz döwrüň ählumumy meselesini, ýagny bütin dünýäde azyk howpsuzlygyny üpjün etmegi çözmek boýunça öz tejribesini we anyk tekliplerini hödürledi.
Köptaraply halkara gatnaşyklaryny işjeň ösdürip, bäsleşige ukyply ýokary hilli önümleriň dünýä bazarlaryna eksportuny artdyrmak bilen, Türkmenistanyň sebitara hem-de halkara guramalarynyň işine, şol sanda ýurdumyzyň dünýä hojalyk aragatnaşyklar ulgamyna üstünlikli goşulyşmagyna ýardam edýän standartlaşdyrmak babatdaky işlere gatnaşmaga uly ähmiýet berýändigi möhümdir.
Halkara söwda sergisiniň jemleýji gününde oňa gatnaşyjylara degişli şahadatnamalar we diplomlar gowşuryldy. Bu ýere ýygnananlar hormatly Prezidentimiz Gurbanguly Berdimuhamedowa Ýüzlenme kabul etdiler. Onda pudagy has-da ösdürmäge, bu ulgamda netijeli hem-de köptaraply hyzmatdaşlyk etmäge gönükdirilen Halkara söwda sergisiniň üstünlikli geçirilmegine ýardam berendigi üçin türkmen döwletiniň Baştutanyna tüýs ýürekden hoşallyk bildirildi.
Kaydol: Kayıt Yorumları (Atom)


text:
“Türkmengaz” Döwlet konserniniň okuw merkezi Aşgabatda, Çoganly ýaşaýyş toplumynda açyldy. Ak mermerli binalar toplumy 3 gektar meýdanda ýerleşdirildi.
Ýurdumyzyň känlerinde işjeň ornaşdyrylýan innowasion enjamlary we tehnologiýalary çalt hem-de ýokary hilli özleşdirmek üçin bu ýerde hemme şertler döredildi. Merkezde bir wagtyň özünde 120 hünärmen hünär derejesini ýokarlandyryp biler.
“Türkmennebitgazgurluşyk” Döwlet konserni desganyň gurluşygynyň potratçysy bolup çykyş etdi, “Dowamat” Hojalyk jemgyýetiniň hünärmenleri onuň taslamasyny düzdüler we kömekçi potratçylyk işlerini ýerine ýetirdiler. Innowasion okuw enjamlarynyň getirilmegini Koreýanyň “LG International Corp” kompaniýasy üpjün etdi.
Üç gatly okuw binasynda okuw otaglarynyň ýedisi hem-de ýörite enjamlaşdyrylan barlaghanalaryň dördüsi ýerleşdirildi.
Elektrotehniki barlaghanada her bir hünärmen üçin niýetlenen aýratyn diwarlyklar bar. Olar buraw desgalarynyň, guýularyň, turbageçirijileriň hem-de kompressor beketleriniň işini aýdyňlyk bilen görkezýär. Şeýle hem olar islendik ýagdaýy şöhlelendirmäge hem-de okuwlaryň çäklerinde has amatly çözgütleri tapmaga we şeýlelikde, döwrebap desgalaryň işlemeginiň has oňaýly ýagdaýlaryny kesgitlemäge mümkinçilik berýär.
Onuň golaýynda ýerleşen audiowizial barlaghana häzirki zaman aralykdan dolandyryş ulgamlarynyň işiniň ýagdaýyny içgin öwrenmäge, tehnologiki proseslere hem-de simsiz aragatnaşyk ulgamlarynyň işine gözegçilik etmäge ýardam berýär. Döwrebap diwarlyklar dürli önümçilik ýagdaýlaryny öwrenmäge, simsiz aragatnaşyk ulgamyny sazlaşdyrmaga hem-de olaryň bökdençsiz işini üpjün etmäge mümkinçilik berýär.
3D ulgamynyň hem-de “Seabery Soluciones” kompaniýasynyň önümi bolan ýörite abzallaryň kömegi bilen dürli enjamlaryň kebşirlenilişini görkezýän ýörite diwarlyklar bilen üpjün edilen okuw otaglary hem aýratyn täsir galdyrýar. Şeýlelikde, okuw otagynda işiň ähli tapgyrlary bilen baglanyşykly anyk ýagdaýlar döredilýär.
Okuw merkezinde döwrebap buraw enjamlarynyň işini özleşdirmäge mümkinçilik berýän diwarlyklar hem bar. Kompýuter otaglary usulyýet taýýarlygy ýeňilleşdirýär. “Schlumberger” hyzmat ediş kompaniýasynyň ýöriteleşdirilen otaglary hem bar.
“Eni Türkmenistan Limited” kompaniýasy tarapyndan enjamlaşdyrylan okuw otaglarynda taslama işlerini ýerine ýetirmek boýunça çäreler öwreniler.
Okuw binasynda şeýle hem maslahatlar zaly, naharhana, dynç alyş otaglary, okuwyň netijeli bolmagy hem-de mugallymlaryň işlemegi üçin ähli zatlar bar. Üsti aýna üçekli ajaýyp eýwan okuw binasynyň özboluşly bezegine öwrüldi. Onda oňaýly dynç alyş zolagy hem-de gyşky bag ýerleşýär.
Umumy ýaşaýyş jaýynyň bäş gatly binasy hem ähli talaplara laýyklykda enjamlaşdyryldy. Kaşaň myhmanhana otaglaryndan birjik-de pes durmaýan umumy ýaşaýyş jaýynyň otaglary howa gözegçiligi ulgamlary, döwrebap we has oňaýly mebeller bilen üpjün edildi.


text:
Britaniýanyň daşary işler ministri Boris Johnson Demirgazyk Koreýanyň şu hepdede geçiren raketa synagynyň “paýhassyz” we bikanun bolandygyny belläp, dünýäniň Phenýanyň hereketlerine garşy bilelikde durmagynyň möhümdigini aýtdy.
Johnson 6-njy iýulda BBC telewideniýesinde eden çykyşynda Hytaý Demirgazyk Koreýa garşy goşmaça ädim ätmeli diýdi.
“Demirgazyk Koreýanyň edýäni paýhassyzlyk, bagyşlanmajak we BMG-niň rezolýusiýalaryna boýun bolmazlyk” diýip, Britaniýanyň daşary işler ministri7-8-nji iýulda Hamburgda Uly-20 guramasynyň geçirjek sammitiň öňüsyrasynda aýtdy.
Munuň yzýany ABŞ-nyň BMG-däki ilçisi Nikki Haley ABŞ-nyň “zerur bolsa” öz “agramly harby güýçlerini” ulanyp biljekdigini aýtdy.
Orsýet we Hytaý Demirgazyk Koreýanyň hereketlerini ýazgaryp çykyş etdiler, emma Phenýana garşy täze sanksiýalara we harby güýje garşy çykjagyny duýdurdylar.


text:
Türkmenistanyň prezidenti Gurbanguly Berdimuhamedow anna güni sentýabryň başky günlerine düşýän Gurbanlyk baýramyna gabat üç güni- 2-nji, 3-nji, 4-nji sentýabry iş güni däl diýip yglan etmek baradaky buýruga gol çekdi.
Dokumente laýyklykda, 3-nji sentýabra düşýän ýekşenbe güni 5-nji sentýabra—sişenbe gününe geçirildi.
TDH-nyň maglumatyna görä, bu buýrugy, eýeçiliginiň görnüşine garamazdan, ähli edara-kärhanalar we guramalar ýerine ýetirer.
Metbugatda kararyň “türkmen halkymyzyň gadymy däp-dessurlaryny aýawly saklamak maksady bilen” kabul edilendigi bellenilýär.


text:
Gazagystanyň günbatar Oral şäherinde onlarça adam 4-nji maýda köçä çykyp, hökümetiň iýuldan başlap, döwlet eýeçiligindäki ýerleri auksion arkaly hususy eýeçilige bermek baradaky kararyna protest bildirdiler.
Polisiýa Oral şäheriniň merkezi meýdançasynda demonstrantlaryň jemlenen ýeriniň daşyny gabady. Şäheriň administrasiýasy protestçileri dargamaga ündedi, emma adamlaryň sany köpeldi.
Muňa derek protestçiler regional häkim Altaý Kolginow bilen duşuşygy soradylar we resmileri ýeriň satylmazlygyny wada bermäge çagyrdylar.
Ýeriň hususylaşdyrylmagyna garşy protestler 24-nji aprelden bäri Atyrau, Aktobe, Kyzylorda, Žanaozen we Semei şäherlerinde geçirilýär. Protestçiler ýer bölekleriniň korrupsion ýollar arkaly daşary ýurtlulara satylmagyndan howatyrlanýarlar.
Gazagystanyň Baş prokurory Žakip Asanow “hususylaşdyrmak barada galp maglumat” ýaýratmagyň jenaýatdygyny aýtdy.


text:
Halkara Futbol federasiýasy FIFA dünýä sanawyny çap etdi
Türkiýäniň Milli futbol ýygyndysy Halkara Futbol federasiýasy FIFA-nyň dünýä sanawynda 33-nji orunda
FIFA-nyň internet saýtynda beýan edilen awgust aýynyň dünýä sanawyna görä Türkiýäniň ýygyndysy geçen aý bolşy ýaly 33-nji ornundaky ýerinde galdy.
Braziliýa geçen aý Germaniýa beren 1-nji ornuny ýaňadandan yzyna aldy.
Polşanyň futbol ýygyndysy bolsa taryhynyň iň ýokary derejesi bolan 5-nji oruna geçdi.
Namibiýanyň ýygyndysy 20 basgançak ýokaryk galyp, sanawyň 136-njy ornuna geçdi. Namibiýa bu aý iň ýokarlan ýygyndy boldy.
FIFA-nyň indiki dünýä sanawy 14-nji sentýabrda çap ediler.


text:
Ýerine ýetiriji komiteti “LG International Corp. (LGI)” we “Coca-Cola Turkmenistan” kompaniýalarynyň Ýapyk binalarda we söweş sungaty boýunça V Aziýa oýunlarynyň resmi hemaýatkäri diýip yglan etdi.
Ýapyk binalarda we söweş sungaty boýunça V Aziýa oýunlarynyň Ýerine ýetiriji komiteti “LGI” we “Coca-Cola Turkmenistan” kompaniýalaryny Aşgabat 2017-niň resmi hemaýatkäri diýip, buýsanç bilen yglan etdi.
V Aziýa oýunlaryna taýýarlyk görmek baradaky ýerine ýetiriji komitetiniň başlygy Daýanç Gulgeldiýew: “Biz dünýäniň iň uly kompaniýalarynyň ikisiniň biziň Aşgabat 2017 toparymyza goşulýandygyna çuňňur begenýäris. Biz olaryň ýardamlaryna minnetdar. “LGI” we “Coca-Cola Turkmenistan” kompaniýalarynyň ikisi hem saglyk, ruhubelentlik we dostluk ýaly esasy gymmatlyklarymyzy deň paýlaşýarlar. Ýaşaýyş ýörelgesini ruhlandyrmak maksatly alyp barýan işleri, olary Ýapyk binalarda we söweş sungaty boýunça V Aziýa oýunlarynyň aýrylmaz bölegine öwürýär” diýip aýtdy.
1953-nji ýylda döredileni bäri, “LG International Corp.” ýa-da “LGI” kompaniýasy Günorta Koreýanyň söwda we ykdysady ösüşine esasy itergi berýän güýç bolup durýar. “LGI” kompaniýasy dünýä ýüzündäki sporty we janköýerleri hormatlamak üçin yzgiderli tagallalary edýär. “LGI” kompaniýasynyň topary diňe bir Koreýadaky meşhur franşizalary eýelemek bilen çäklenmän, “LG Twins” beýsbol toparyny we“LG Sakers” basketbol toparyny hem eýeleýär. Şeýle-de bu kompaniýa “Bundesliga” futbol ýaryşlarynda çykyş edýän “Bayer 04 Leverkusen” toparynyň hem hemaýatkäri boldy. Bulardan başga-da “Boca Juniors” (Argentina) we “Fulham FC” (Iňlis primýer ligasy) toparlaryna goldaw bermegi, “LG” kompaniýasynyň sport hemaýatkärlik işlerine şowly gatnaşýandygynyň mysallary bolup durýar.
Koreýanyň öňdebaryjy täjirçilik topary bolan “LG Group” toparynyň hyzmatdaşy bolan “LGI” kompaniýasy Olimpiýa we Paralimpiýa oýunlarynyň, futbol boýunça dünýä çempionatynyň we Halkara kriket geňeşiniň hem hemaýatkäri hökmünde çykyş etdi.
“LG International Corp” kompaniýasynyň Aşgabat şäherindäki şahamçasynyň ýolbaşçysy jenap Yu Bik Kim şeýle diýdi: “Aşgabat 2017 oýunlaryna resmi hemaýatkär hökmünde gatnaşmak “LGI” kompaniýasynyň adamlary birleşdirmekde we ýaryşlaryň üsti bilen korporasiýanyň jemgyýetçilik jogapkärçiliginiň ýerine ýetirilmegi ugrunda edýän tagallasynyň alamatydyr. “LGI” kompaniýasy sport ýaryşlaryna hemaýatkärlik etmek dünýäniň ähli künjeklerindäki müşderiler bilen aragatnaşyk saklamagyň iň netijeli ýoly diýip hasaplaýar”.
“Aşgabat 2017 ýaly ýaryşlar Merkezi Aziýada ilkinji gezek geçirilýän wajyp sport çäreleriň biridir. Şeýle meşhur sport çäresine gatnaşmak “LGI” kompaniýasy üçin uly hormatdyr. “LGI” kompaniýasy üçin hemaýatkärlik Türkmenistana we türkmen halkyna bolan minnetdarlygyny bildirmek we şol bir bada ýatdan çykmajak wakalaryň biri boljak iň gowy Oýunlary geçirmekde goşandyny goşmak üçin ajaýyp mümkinçilikdir.”
“Coca-Cola Turkmenistan” kompaniýasy 1998-nji ýyldan bäri Türkmenistanyň çäginde hereket edýän maýa goýujy kompaniýadyr. Kompaniýa Aşgabat şäherindäki içgi önümlerini öndürýän 750 iş orunluk zawody dolandyrýar. Goldaw ylalaşyklarynyň çäklerinde, kompaniýa türgenleri, topar ýolbaşçylaryny, Oýunlara gatnaşýan işgärleri we meýletinçileri arassa agyz suwy (“Bonaqua”), alkogolsyz içgiler (“Coca Cola”, “Fanta”, “Sprite”) we sport içgiler (“Powerade”) bilen, üpjün eder. Ondan başga-da, kompaniýa tomaşaçylar we Oýunlaryň myhmanlary üçin Olimpiýa şäherçesinde janköýerler üçin ýörite zolagyny gurnar.
“Coca-Cola Turkmenistan” kompaniýasynyň baş dolandyryjysy jenap Göktug Gözutogyň aýdyşyna görä, “Ýerli bazarlarda köp wagtdan bäri hereket edýän kompaniýalaryň biri hökmünde, biz bu halkara ýaryşlarynda goldaw bermäge örän şat, çünki bu Oýunlar bütin dünýäniň türgenlerini we sport muşdaklaryny birleşdirer. “Coca-Cola” kompaniýasynyň söwda belgisi bütin dünýäde tanalyp, kompaniýa Olimpiýa oýunlaryny we Olimpiýa hereketini köp wagtyň dowamynda goldaýar. Oýunlarda ýokary hilli önümlerimizi hödürlemek arkaly myhmanlara iň gowy täsiri ýetirmek üçin elimizden gelenini ederis”.
Çeşme: ashgabat2017.gov.tm


text:
Aşgabat şäheri 2017-nji ýylyň sentýabr aýynda Ýapyk binalarda we söweş
sungaty boýunça V Aziýa Oýunlaryny geçirer. Oýunlara Milli Olimpiýa
komitetleriniň we Okeaniýa döwletleriniň 62-sinden türgenleriň alty müňüsi
gatnaşar.
Bu uly göwrümli sport çäresi Türkmenistanda geçiriljek möhüm we
köptaraplaýyn sport çäreleriniň ilkinjisi boup, ol ýurduň durmuşynda uly
ähmiýetli taryhy waka bolup durýar. Biz bu çäreden soňra hem şäherde we
ýurtda şeýle möhüm çäreleriň geçirmeginiň dowam etdirilmegine üns bereris.
Giňişleýin maglumat almak üçin: Ashgabat2017.com
web sahypasyna ýüz tutup bilersiňiz.


text:
2015-nji ýylda “Yslam döwleti” (YD) ekstremist toparyna goşulan Täjigistanyň öňki polisiýa ýolbaşçysynyň dört ýakyn garyndaşy Täjigistanyň howpsuzlyk güýçleri bilen çaknyşykda öldürildi.
Täjigistanyň polisiýasynyň AÝ/AR-na aýtmagyna görä, çaknyşyk 4-nji iýulda agşam ýurduň Wose etrabynda, Owganystan bilen serhetden 25 kilometr uzaklykda bolupdyr.
Wose etrabynyň polisiýasynyň işgäri 5-nji iýulda AÝ/AR-na beren maglumatynda Täjigistanyň öňki polisiýa ýolbaşçysy Gulmuro Halimowyň iki doganynyň we iki ýegeniniň öldürlendigini aýtdy. Onuň sözlerine görä, Halimowyň 52 ýaşly agasy Sultanmurad Halimow öldürilipdir. Halimowyň beýleki garyndaşlarynyň atlary görkezilmedi.
Resmiler Halimowyň garyndaşlaryna garşy geçirilen çäreleriň jikme-jiklerini bermediler. Olar YD toparynyň söweşijilerine goşulmak bilen bagly aýyplamalar bilen ýüzbe-ýüz bolmandy.
Täjigistanyň Içeri işler ministrliginiň ýörite güýçleriniň öňki ýolbaşçysy Gulmuro Halimow 2015-nji ýylyň aprel aýynda ýitirim bolupdy. Maý aýynda eli ýaragly Halimowyň Orsýete we ABŞ garşy jyhad yglan edýändigini görkezýän wideosy internetde peýda bolupdy.


text:
Habarlar 15 july 2017
Ykdysadýet
Türkmenistanyň DHÇMB-niň söwdalarynyň şertnamasy ABŞ-nyň 7 million 500 müň dollaryna golaý möçberden ybarat boldy
Daşary ýurt walýutasyna Türkiýeden we Maltadan gelen telekeçiler “Türkmengaz” döwlet kärhanasynyň tehnika önümleriniň birnäçesini satyn aldy. Şonuň bilen bir hatarda daşary ýurt walýutasyna dürli reňkli ýumşak nah ýüplük önümleri satyldy. Olary Russiýa, Birleşen Arap Emirlikleri, Türkiýe, Gruziýa we beýleki döwletler satyn aldy. Geleşikleriň jemi bahasy ABŞ-nyň 5 million 242 müň dollaryndan gowrak boldy.
Medeniýet
Döwlet muzeýinde ekerançylyk däplerine bagyşlanan sergi öz işine başlady
Sergä gatnaşyjylara asylly däbe görä, duz-çörek bilen garşylandy we olar saçak başyna çagyryldy. Myhmanlaryň türkmen çöregi, pişme, külçe ýaly milli tagamlar hödürlenildi.
Jemgyýet
Paýtagtymyzda ýol-ulag mümkinçilikleri ýokarlanýar
Hoja Ahmet Ýasawy köçesiniň açylyş dabarasy paýtagtymyzyň halkara howa menziliniň golaýynda köçäniň Bitarap Türkmenistan şaýoly bilen kesişýän ýerinden başlandy.
Jemgyýet
Paýtagtymyzda “Rysgal” paýdarlar täjirçilik bankynyň täze binasynyň açylyş dabarasy boldy
10 gatly binanyň umumy eýeleýän meýdany 4430 inedördül metr bolup, onuň 5-10-njy gatlarynda işewürlik merkezi ýerleşdirildi. Binanyň birinji gatynda müşderlere ilkinji hyzmatlary ýola goýýan bölümler ýerleşdirildi. Şeýle hem bu ýerde köp sanly monitorlar oturdylyp, olarda dünýä ýurtlarynda erkin hereket edýän pullaryň nyrhlary, milli manadymyzyň hümmeti, mundan başga-da, olarda birža söwdalaryna degişli maglumatlar On-laýn tertibinde görkezilýär. Munuň özi müşderleriň degişli maglumatlary alyp bilmegini üpjün edýär.
Jemgyýet
Paýtagtymyzyň täze Parahat-7 etrapçasynda jemi 800 orunlyk birbada bäş sany çagalar bagynyň açylyş dabarasy boldy
Şanly waka mynasybetli guralan dabaranyň çäklerinde milli tagamlar, toý pişmeleri taýýarlanyp, olar dabara gatnaşyjylara hödür edildidi. Şunlukda, uly şatlyk-şowhun, aýdym-sazlaryň dabarasy bilen täze gurlan çagalar bagy gapylaryny giňden açdylar. Dürli reňkdäki howa şarlarynyň asmana uçyrylmagy bu ýerde guralan toý çärelerine özboluşly badalga berdi.
Jemgyýet
Paýtagtymyzda birbada 2 müň 540 maşgala täze öýleriň açarlary gowşuryldy
Bu ýerde ýurdumyzyň Senagatylar we telekeçiler birleşmesiniň “Birleşme-Gurluşyk” jemgyýetçilik guramasynyň kärhanasynyň buýurmasy esasynda ýerli hususy gurluşyk kärhanalary we hojalyk jemgyýetleri tarapyndan 4 gatly ýaşaýşy jaýlarynyň 60-sy bina edildi. Şeýle hem Gurluşyk we binagärlik ministrliginiň buýurmasy esasynda 4 gatly döwrebap ýaşaýyş jaýlarynyň 8-si gurlup, ulanmaga berildi.
Ylym
2017-nji ýylyň giriş möwsümi: täze mümkinçilikler, ýakyn perspektiwalar
Jemagat hojalygy instituty açylyşa taýýarlyk görýärkä, oňa okuwa girmäge dalaşgärlerden resminamalar Türkmen döwlet binagärlik we gurluşyk institutynda kabul edilýär. Olar giriş synaglaryny-da şu ýerde tabşyrarlar. Jemagat hojalygy institutynda 7 ugurdan 12 hünär boýunça hünärmenler taýaýrlanylar. Mysal üçin, „gurluşyk we binagärlik“ ugrundan dört hünär: gozgalmaýan emläge ekspertiza we ony dolandyrmak; gara ýollaryň, köprüleriň we tonneleriň gurluşygy, ulanylyşy we tehniki abatlaýylyşy; ýylylyk-gaz üpjünçiligi we wentilýasiýa; suw akdyryjy we suw serişdelerini goramak ýaly ugurlar bar.


text:
Aktual Analiz
Terror gynansagam adamzat taryhy ýaly gadymy hassalyk hökmünde bar bolmaga dowam edýar
Adam Atanyň ogly Kabylyň dogany Habyly öldürmegi bilen başlan terror, gynansagam biziň günlerimize çenli rehimsizligi bar güýji bilen dowam etdirýär.
İlkinji adam ýaly gadymy bolan terrorizm, gynansagam wagtal-wagtal adamlaryň durmuşyny zamun almagyň hötdesinden gelýär.
Ýalta ylalaşygy bilen gurlan dünýä ulgamyna garşy 1960-njy ýyllardan bäri berk garşylyk görkezilýär. Meşhur 1968 hereketi bilen Ýewropany we günbatar dünýäsini täsiri astyna alan basyş ulgamy dünýäde ýaňadandan hökmürowan bolmaga synanşýar.
Hususan musulman ýurtlaryna, Afrika we Latyn Amerika gabalnaj islenýän terror şu günki günde global güýç merkezlerine-de howp salmaga başlady. Terror Aziýada, Ýewropada, Latyn Amerikada we musulman ýurtlarynda prezident derejesindäki adamlaryň janlaryna kast edip, ygtyýarly bolmak üçin göreşdi. Demokratik Kongo Respublikasynyň Premýer ministri Patrik Lumumba, Çiliniň Premýer ministri Salwador Allende, İtaliýanyň Premýer ministri Aldo Moro, Liwanyň Premýer ministri Said Hariri terrora gurban bolanlardan birnäçesi.
Soňky gezek häzirki döwürde iň bir çylşyrymly we howply terror guramasy bolan, lideri henizem ABŞ-nyň Pensilwaniýa şäherinde ýaşaýan Fetullahçy terror guramasy FETÖ 2016-njy ýylyň 15-nji iýulynda Türkiýäniň Prezidentiniň janyna kast edipdi.
FETÖ guramasynyň agza terrorçylar F-16 harby uçarlar, dik uçarlar, tanklar we toplar bilen 15-nji iýul agşamy halkyň sesleri bilen saýlanan Prezident Erdogany, zamun alyp, öldürmäge synanşdylar. Türk halky ýüzlerçe şehit, müňlerçe ýaraly bilen özlerini liderlerine janpena etdi. Liderlerini general we ofiser eşikli terrorçylara bermediler.
Türkiýe şeýle pespäl terror hüjümine sezewar bolan bolsa, hyzmatdaşy bolan günbatar kluby gynansagam birnäçe wagtlap reaksiýa görmezmedi. Elbetde Britaniýa muňa degişli däl. Russiýanyň Prezidenti Wladimir Putinden soň FETÖ-çi ofiser eşikli terrorçylaryň gyrgynçylygyna we agdarlyşyk synanşygyna ilkinji bolup reaksiýa bildiren Türkiýäniň ýeke-täk hyzmatdaşy Britaniýady.
Geňdir, FETÖ terrorçylar harby uçarlar, tanklar we toplar bilen türk halkyny gyran gijesinde (birnäçe wagt soň ABŞ-nyň Prezidenti Trampyň toparyna degişli bolan generallardan biri) Maýk Flaýn tarapyndan öwülýärdiler.
ABŞ-nyň şol günki hökümetindan berilen beýannamada bilen türk halkynyň şol terrorçylary ýeňmegine bolan geň galyjylygyny görkezýän ýalydy. NATO hyzmatdaşlygyň iň wepaly we iň güýçli agzalaryndan biri bolan Türkiýedäki şol terror hüjümine garşy birnäçe gün soň çäkli reaksiýa görkezip bildi.
Türk lideri Erdogan FETÖ terrorçylarynyň özüni öldürmäge synanşmazdan birnäçe ýyl ozal terrora berk garşylyk görkezip, bütin dünýä liderlerini hem göreşe çagyrypdy.
Emma Türkiýäniň agzasy bolan günbatar klubynyň başda durmagynda köp sanly güýçli ýurt oňa gulak gabartmady. Türkiýede müňlerçe generaly, ofiseri, polisi, esgeri we asuda ilaty gyran terrorçylar gynansagam Türkiýäniň hyzmatdaşy bolan günbatar ýurtlaryna sygynýar. NATO-da Türkiýä hyzmatdaş bolan her bir ýurtda asuda ilaty, esgerleri we polisleri öldüren terrorçylar şu günki günde entegem eşretli durmuşda ýaşaýarlar.
Berliniň başda durmagynda ÝB-ne agza ähli paýtagtlarda Türkiýede bigünä adamlary öldüren ganhor terrorçylar ýaşaýarlar. Hat-da ÝB-ne agza käbir ýurtlar onuň bilenem çäklenmeýär, Türkiýede terrorçylykly işlere goşulyşan we köp sanly adamyň ölmegine sebäp bolan ýa-da öldüren käbir terrorçylara diplomatik pasportlaryň berilendigi baradaky habarlar çykýar.
Prezident R.T.Erdogan ÝB-niň giren terror girdabyna bir gün özüniň batjakdygyna aýdýan hem bolsa, ýewropaly liderleriň hiç haýsy oňa ähmiýet bermedi. Ýewropanyň syýasy elitasynyň äwmezlik edýän terror girdaby gynansagam şol ýurtlaryň halklaryna-da täsir edýär.
Parij, Berlin, Brýussel, London şol girdaba gark boldy. Geljekde haýsy paýtagtda bolarka? Ol hem halkda uly biynjalykly döredýär. Şol biynjalyklyk halkyň parasatly çemeleşmegine-de zyýan ýetirýär. Mysal üçin golaýda İtaliýanyň Torino şäherinde oýnalan UEFA-nyň bäsleşiginde çykarylan esassyoz bomba habary sebäpli 1500-den gowrak adam ýaralandy.
Terrora şunça gurban beren Ýewropa terrorizm bilen arasyny açmagyň ýerine entegem başgalaryny günäkärleýär.
Mysal üçin 350 amerikalyny öldürden terror guramasynyň ýolbaşçysy Aziýa, Afrika ýa-da Latyn Amerika ýurdunda ýaşaýan bolsady, eýsem ABŞ nähili çemeleşerdi. Emma şol jenaýaty eden terrorçy henizem ABŞ-da ýaşaýar.
Ýa-da Belgiýanyň esasy işewür adamyny terorist maksatlar bilen öldüren ganhor Afrika ýurduna gaçan bolsady, şol ýurt dessine günbatar ýurtlary tarapyndan basylyp alynmazmydy? Türkiýäniň belli işewür adamlaryndan birini öldüren terrorçy 20 ýyldan bäri Belgiýada ýaşaýar. ABŞ-nyň başda durmagynda İSAF-a degişli güýçler Osama Ben Ladini bermändigi üçin Owganystana operasiýa guramanmydy?
Eýsem müňlerçe türk raýatyny ýaş-garry, aýal-erkek diýmän gyran terrorçylar şu günki günde Berlinde ýaşaýan bolsa, oňa düşündiriş berilmeli.
Haçanda “Meniň terrorçym seniňkiden gowy, seniňki erbet” diýilýän düşünjeden el çeken halatymyzda şol dertden halas bolarys. Eýsem bütin dünýä onuň jezasyny çekmäge dowam eder.


text:
Tatarystanyň paýtagtynda Aziada-2017-niň tanyşdyrylyşy geçirildi
Türkmenistanyň Mejlisiniň Kada-kanunçylyk baradaky komitetiniň başlygy Serdar Berdimuhamedow tarapyndan ýolbaşçylyk edilýän türkmen wekiliýeti “Russiýa – yslam dünýäsi: “Kazansummit-2017” atly IX Halkara ykdysady sammitiň umumy mejlisine gatnaşdy.
Sammitiň maksady Russiýanyň we Yslam hyzmatdaşlyk guramasy ýurtlarynyň söwda-ykdysady, ylmy-tehniki, durmuş we medeni gatnaşyklaryny pugtalandyrmakdan ybaratdyr. Sammite gatnaşyjylaryň hatarynda dünýäniň 50 ýurdundan ýokary derejeli myhmanlaryň 2 müňden gowragy: diplomatlar, maliýe edaralarynyň wekilleri, parlamentleriň deputatlary, maýadarlar we işewürler, žurnalistler bar.
Hut şunuň bilen baglylykda, şu gün Kazan forumynyň çäklerinde Aşgabat Aziadasynyň tanyşdyrylyşy geçirildi. Bu çäre Türkmenistanyň Daşary işler ministrligi, Milli Olimpiýa komiteti, V Aziýa oýunlaryna taýýarlyk görmek baradaky Ýerine ýetiriji komiteti hem-de Türkmenistanyň Russiýa Federasiýasyndaky ilçihanasy tarapyndan guraldy.
Bu ýerde guralan sergide hem ýurdumyzyň ykdysady gazananlary görkezildi we Türkmenistanda öndürilýän önümler hödürlenildi. Sergide Aziada-2017-ä uly orun berildi. Köpöwüşginli tanyşdyryş serişdelerinde hem-de kitapçalarda şu ýyl Aziýadaky iň iri sport wakasy barada doly we täsirli gürrüň berilýär, bu ýerde Ýapyk binalarda we söweş sungaty boýunça V Aziýa oýunlarynyň nyşanlary şekillendirilen dokma önümlerini hem görmek bolýar.
Tatarystan Respublikasynyň Prezidenti R.Minnihanowyň we sammitiň beýleki wekilleriniň sergi diwarlyklary bilen tanyşmaklarynyň barşynda Türkmenistanyň Milli Olimpiýa komitetiniň baş sekretary Aşgabadyň Olimpiýa şäherjigi hem-de şu ýylyň sentýabrynda ak mermerli paýtagtymyzda geçiriljek Oýunlara guramaçylykly taýýarlyk görlüşi barada maglumatlary berdi.
V Aziýa oýunlaryna taýýarlyk görmek baradaky Ýerine ýetiriji komitetiň wekilleriniň çykyşy ýygnananlarda uly gyzyklanma döretdi. Olar giň möçberli “Aziada-2017” taslamasyny durmuşa geçirmegiň esasy ugurlary, şol sanda Oýunlary köpçülikleýin habar beriş serişdelerinde beýan etmek barada gürrüň berdiler.
Tanyşdyryş çäresine gatnaşyjylar wideoşekiller, neşir önümleri bilen tanyşdylar, olara türgenler, tälimçiler, eminler, žurnalistler üçin döredilýän şertler, Aziadanyň maglumat üpjünçiliginiň häzirki zaman tehniki binýadyny döretmek, bu ulgama iň täze tehnologiýalary ornaşdyrmak boýunça çäreler barada gürrüň berildi. Özüne desgalaryň 40-a golaýyny birleşdirýän Olimpiýa şäherjigine we onuň 45 müň orunlyk merkezi stadionyna aýratyn üns berildi. Şol stadionda bu oýunlaryň açylyş we ýapylyş dabaralary geçiriler. Oýunlaryň şygary “Sagdynlyk. Ruhubelentlik. Dotsluk” diýen sözlerden ybaratdyr.
Pikir alyşmalaryň barşynda ähli sowallara doly jogap berildi. Hususan-da, olimpiýa desgalarynyň üpjünçiligi, meýletinçileri, dürli sözlükleri taýýarlamak barada gürrüň edildi.
Bellenilişi ýaly, Türkmenistanyň Baştutany, Aziada-2017-niň Guramaçylyk komitetiniň Başlygy Gurbanguly Berdimuhamedowyň uly goldawy bu oýunlary geçirmäge degişli meseleleriň ählisini toplumlaýyn çözmäge mümkinçilik berýär. Mundan başga-da, milli Liderimiziň başlangyjy boýunça Olimpiýa şäherjiginiň ähli taýýar desgalary üstünlikli synagdan geçirildi, olarda eýýäm halkara ýaryşlarynyň birnäçesi guraldy.
Umuman, Merkezi Aziýada ilkinji bolup Türkmenistana Ýapyk binalarda we söweş sungaty boýunça V Aziýa oýunlaryny geçirmek hukugy berlenden soň, geçen döwrüň dowamynda ägirt uly işleriň ýerine ýetirilendigi bellenildi. Aşgabatda sport media-forumlarynyň birnäçesi geçirildi. Olar ýurdumyzda amala aşyrylýan özgertmeleri hem-de Türkmenistanyň sport ulgamynyň maddy-enjamlaýyn binýadyny pugtalandyrmak işinde gazanýan uly üstünliklerini giňden wagyz etmek üçin oňat meýdança öwrüldi.
Şeýle hem türkmen paýtagtynda Okeaniýanyň Milli Olimpiýa komitetleri we Aziýanyň Olimpiýa geňeşi tarapyndan gol çekilen resminamanyň taryhy ähmiýeti bellenildi. Oňa laýyklykda, taryhda ilkinji gezek Ýapyk binalarda we söweş sungaty boýunça V Aziýa oýunlaryna Okeaniýanyň ýurtlary gatnaşar.


text:
Türk Dünýäsinden Habarlar
Tapgyrlaýyn gepleşigimiziň bu sanynda Türk dünýäsinin dürli sebitlerinden gelip gowuşan möhüm wakalar bilen bagly habarlary dykgatyňyza ýetirmekçi
Şu günki ilkinji habarymyz Özbegistandan.
Aral köli üçin 2,6 milliard dollar.
Özbegistanyň hökümeti Aral kölüni galkyndyrmak maksady bilen öňümizdäki 4 ýyllyk döwürde 2,6 milliard dollarlyk pul serişdesini aýryljakdygyny habar berdi.
Özbegistanyň Prezidenti Şawkat Mirziýoýew tarapyndan gol çekilen maksatnama görä Maliýe ministrliginiň çäginde Aral köli galkynyş gaznasy dörediler. Ady agzalan gazna sebitdäki ýaşaýyş derejesini we hilini ýokarlandyrmak, kölüň basseýniniň özgerdilmegi we sebitde durmuşa geçiriljek maýa goýum taslamalar üçin maliýe taýdan goldaw bermek maksady bilen ulanylar.
Sebitde 915 million dollarlyk maýa goýulyp, 100 müňden gowrak adama iş orunlary dörediler. Mundan başgada sebitdäki infrastrukturanyň döwrebaplaşdyrylmagy üçin 670 million dollar, çölleşmäniň öňüniň alynmagy we suw çeşmeleriniň tygşytly ulanylnmagy üçin hem 360 million dollar möçberinde pul serişdesi aýrylar.
Meýilnama görä 1-nji fewraldan başlap Aral kölüniň kenarynda ýaşaýan hormatly dynç alyşdakylara, maýyplara we az girdejili maşgalalara 1 gezekligine 2 bilen 5 aralykda aýlyk beriler. Sebitdäki çagalar bagynyň bahalary hem arzanladylar.
Aral kölüniň oýlanşyksyz ulanylanlygy we täsirli bolan aşa gurakçylyk sebäpli oba-hojalyk we balykçylyk işleri ýerine ýetirip bolmajak ýagdaýa geldi, suw gytçylygy sebitde epidemiýalaryň ýaýbaňlanmagyna sebäp boldy.
HD. Nobatdaky habarymyz Türkmenistandan gelip gowuşdy.
Türk kärhanalary Türkmenistanda strategik taslamalarda wajyp orun eýelär.
Türkmenistanyň Prezidenti Gurbanguly Berdimuhamedow 12-nji fewralda geçiriljek saýlawlaryň öňi syrasynda Balkan, Mary, Lebap we Daşoguz welaýatlaryndan soň paýtagt Aşgabada iň ýakyn welaýat bolan Ahal welaýatynda saparda boldy.
Türkmen lideriniň saýlaw sebäpli welaýatlara guran sapary we birnäçe möhüm desgalarynyň gözden geçirmek işlerinde Türkmenistanyň täze maýa goýumlarynda we möhüm taslamalarynda türk kärhanalarynyň barlygy ünsleri özüne çekýär.
Prezident Gurbanguly Berdimuhamedow bu hepde Ahal welaýatynda bir türk kärhanasy bilen ýapon kärhanasynyň bilelikde gurýan gazy benzine gaýtadan işleýän desganyň oturtmak işleriniň barşy bilen tanyş boldy. 2018-nji ýylda gurulyp, ulanylmaga berilmegi meýilleşdirilýän we jemi çykdajysy 1 milliard 700 million dollar boljak ady agzalan desgada 600 müň tonna ýokary hilli, AI-92 kysymly ekologik taýdan arassa, Euro-5 standartlaryna laýyk gelýän benzin öndürmek üçin 1 milliard 785 million kub metr tebigy gaz çig-maly ulanylar.
Günde 1800 tonna benzin öndürmek mümkinçiligine eýe boljak bu desga bilen Türkmenistan tebigy gazdan hasam köp senagat önümlerini öndürmäge başlar. Desga mundan başgada ýyllyk 12 müň tonna dizel ýangyjyny we 115 müň tonna suwuklandyrylan gaz öndürmek mümkinçiligine eýe bolar.
Türkmenistanda golaýlap gelýän saýlawlar sebäpli saýlaw kampaniýalar dowam edýär. 9 dalaşgäriň özara ýaryşjak saýlawlar üçin beýleki 8 dalaşgär telewideniýelerde çykyş edýär we maslahatlar geçirip hem özleri hem-de taslamalary barada gürrüň berýärler. Saýlawyň iň güýçli dalaşgäri Türkmenistanyň lideri Berdimuhamedow bolsa adamlar bilen duşuşyp, her dürli ýüzlenmeler berýär.
Türkmen döwlet habarlar gullugyna görä Ahal welaýatyna guran saparynyň çäginde adamlar bilen duşuşan türkmen lider 2017-2023-nji ýyllar aralygynda Ahal welaýatynda 50-ä golaý mekdep, çagalar bagy, hassahana we medeni merkezleriň guruljakdygyny, towukçylyk we maldarçylyk desgalary bilen we süýt we ýag öndürjek desgalaryň guruljakdygyny mälim etdi.
HD. Geliň indi bolsa Tatarystandan bize gelip gowuşan habara ser salalyň.
KazanSummit-2017 maslahata 50 ýurtdan 2 müň myhmana garaşylýar.
Ilkinji gezek 2009-njy ýylda geçirilen we her ýyl Russiýa Federasiýasynyň we Yslam galkynyş guramanyň agzalaryny bir ýerde jemleýän KazanSummit maslahaty birnäçe aý soň geçiriler. Kazan bu möhüm halkara çärä taýarlyklaryny dowam etdirýär. 18-20-nji maý aralygynda Tatarystanyň paýtgaty Kazan şäherinde KazanSummit-2017 forumy geçiriler. 50 aýry ýurduň ýokary derejeli ýolbaşçylarynyň gelmegine garaşylýan maslahata Türkiýä Ykdysadyýet ministri Nihat Zeýbekji wekliçilik eder.
Her ýyl Tatarystanyň Prezidenti Rüstem Minnihanowyň ýolbaşçylygynda geçirilýän ýokary derejeli maslahata geçen ýyl 51 ýurtdan 1556 wekil gatnaşypdy.
Tatarystanyň Maýa goýumy ösdürmek agentliginiň berýän habaryna görä şu ýylky maslahata Yslam dünýäsiniň Russiýadaky ilçileri, Russiýanyň we daşary ýurtly maliýe institutlarynyň wekilleri, parlamendiň deputatlary, medianyň meşhur agzalary, metbugat işgärleri bolmak bilen jemi 2 müňden gowrak adam geler.
Maslahata Türkiýe-Birleşen Arap Emirlikleriniň ministrleri bilen birlikde Rosturizmiň başlygynyň, Russiýanyň ýörite ilçisiniň, Halkara Maliýe merkezi Astananyň ýerine ýitirjiler geňeşiniň başlygynyň, Annual İnvestment Meeting(AİM) kärhanasynyň başlygynyň gatnaşmagyna garaşylýar.
9-njy gezek geçirilýän Russiýa-Yslam dünýäsi: KazanSummit-2017 maslahaty Kazan şäherinde 18-20-nji maý aralygynda geçiriler.
KazanSummitde täze we gün tertibiniň ileri tutulýan meseleleri ara alynyp maslahatlaşylar. Olaryň arasynda sosial telekeçilik, haýyr-sahawat guramalarynyň işleýişi, strategiýa, syýahatçylyk, geoykdysady, yslam bilimi we beýleki meseleler boýunça özara pikir alyşylar.
Maslahatyň däbe öwrülen meseleleriniň arasynda ilkinji nobatda Russiýada yslam maliýeleriniň artdyrylmagy bolar.
KazanSummit-2017 maslahatynda ilkinji gezek “Russiýa halal Expo” ady bilen halal önümleriň sergisi geçiriler.
Kazan Summit fuary Russiýa we Yslam dünýäsiniň ykdysady ugurda hyzmatdaşlygyny ösdürmekde esasy orun eýeleýär.


text:
Ziraat Türkiýe kubogyny Atiker Konýaspor futbol topary öz öýüne alyp gitdi
Atiker Konýaspor futbol topary bilen Medipol Başakşehir futbol topary Ýeni Eskişehir stadionynda Ziraat Türkiýe kubogy final tutluşygynda özara bäsleşdi
Oýunyň 90 minudynda we goşmaça wagtynda gol geçirilmedik bäsleşigiň penalti urgularynda Atiker Konýaspor Medipol Başakşehiri 4-1 hasabynda ýeňdi.
Şu ýyl 55-nji gezek geçirilen Ziraat Türkiýe kubogynyň nobatdaky ýeňijisi Atiker Konýaspor boldy.
Prezident Erdogan Ziraat Türkiýe kubogyna eýe bolan Atiker Konýaspor klubynyň başlygy Ahmet Şana gutlag hatyny iberdi.


text:
Habarlar 16 may 2017
Resmi habar
Kikboksing boýunça Aziýa konfederasiýasynyň prezidenti Aziýa çempionatynda türkmen türgenleriniň üstünlikli çykyş edendikleri bilen gutlady
Şeýle hem çempionaty geçirmek boýunça taýýarlygyň ýokary derejesi hem-de bildirilen myhmansöýerlik üçin tüýs ýürekden hoşallyk bildirdi.
Resmi habar
Türkmenistanyň Prezidenti Gurbanguly Berdimuhamedow Kararlara gol çekdi
*** Türkmenistan bilen Pakistan Yslam Respublikasynyň arasyndaky hyzmatdaşlygy mundan beýläk-de ösdürmek maksady bilen, Türkmenistanyň Prezidenti Karara gol çekdi. Resminama laýyklykda, Bilelikdäki türkmen-pakistan hökümetara toparynyň Ministrler Kabinetiniň Başlygynyň orunbasary, daşary işler ministriniň başlyklygynda Türkmen böleginiň düzümi tassyklanyldy.
Sport
Türkmenistanyň topary ýene-de bir kümüş medaly eýeledi
M.Ataýew 50 metr aralyga arkanlygyna ýüzmekde ikinji orny eýeledi. Ol bu aralygy 25,82 sekuntda geçdi. Munuň özi Türkmenistanyň at gazanan tälimçisi Sergeý Ýepifanowyň şägirdine diňe bir medal getirmek bilen çäklenmän, eýsem, täze milli rekord boldy. Bu görkeziji onuň 2016-njy ýylda Ýaponiýanyň Tokio şäherinde geçirilen Aziýa çempionatynyň barşynda görkezen netijesinden 0,06 sekunt ýokarydyr.
Ykdysadýet
Türkmenistanyň pagta arassalaýjy kärhanalary 2016-njy ýylyň hasylyny gaýtadan işläp gutardylar
Pudakda ýetişdirilen hasyly doly gaýtadan işlemek üçin zawodlar, daşary ýurtlara ibermäge niýetlenen ýüplük we taýýar önümleri almak üçin nah egriji hem-de dokma toplumlary ýeterlik derejede bar. Garaşsyzlyk ýyllarynda hereket edýän kärhanalar doly döwrebapalaşdyryldy we täzeden enjamlaşdyryldy, täze kuwwatlyklar guruldy. Ýolöten şäherinde döredilenine ýüz ýyldan köpräk wagt geçen baýry kärhana bar, Garaşsyzlygyň ilkinji ýyllary Ahal welaýatynyň Baharly, Tejen we Ak bugdaý, Mary welaýatynyň Tagtabazar etraplarynda döwrebap kärhanalar bina edildi.
Ykdysadýet
Garlyk kaliý kombinatynda duz şahtasyndan ýüz müň tonnadan gowrak magdan çykaryldy
Mineral çig mal Garlyk käniniň dag-geologiýa şertleri göz öňünde tuulyp, doly mehanizmlaşdirilip çykarylýar. 300 metr çuňlukdaky birinji gatlakda duz gatlagyny rotor kombaýnlarynyň bäşisi döwýär. Magdany çykarmak üçin döwrebap enjamlar--tigirli özi ýöreýän tirkegler, konweýerler, göteriji enjamlar ulanylyp, olar magdany kabul ediş ýerlerine çenli mehanizleşdirip eltmäge mümkinçilik berýär. Olaryň kömegi bilen her gün aşaky gatlakdan 1000 tonnadan 1500 tonna çenli magdan çykaylýar.
Ykdysadýet
Döwlet maldarçylyk hojalyklary owak-guzy almak borçnamalaryny ýerine ýetirdiler
Döwlet hojalyklaryndaky 766 müň sany owlak-guzy almak baradaky göz öňünde tutulan sepgide ýetildi. Häzirki wagtda goýunlaryň baş sany 1 million 965 müňe, düýeleriň baş sany 15 müň 960-a ýetirildi.
Medeniýet
Annadurdy Myradalyýewiň ýubileý sergisindäki işleriň 70-si tanymal nakgaşyň zehininiň ähli ugurlaryny açyp görkezýär
Türkmenistanyň halk nakgaşy Annadurdy Myradalyýewiň 65 ýaşynyň dolmagy mynasybetli gurnalan özbaşdak sergi suratkeşligiň mary mekdebiniň zehinli wekiliniň döredijiliginiň baý ugurlary bilen tanyşmaga mümkinçilik berdi.
Wakalaryň jümmüşinde
Türkmenistanyň Konstitusiýasynyň 25 ýyllygyna bagyşlanan halkara maslahat
Türkmenistanyň Mejlisi, Daşary işler ministrligi, Bilim ministrligi hem-de Demokratik partiýanyň Syýasy geňeşi tarapyndan guralan foruma milli parlamentiň deputatlary, hökümet agzalary, ýurdumyzda işleýän diplomatik wekilhanalaryň ýolbaşçylary, BMG-niň Ösüş maksatnamasynyň, BMG-niň Öňüni alyş diplomatiýasy boýunça Merkezi Aziýa üçin sebit merkeziniň, BMG-niň Çagalar gaznasynyň we beýleki abraýly halkara guramalaryň, dürli ministrlikleriň hem-de pudak edaralarynyň, köpçülikleýin habar beriş serişdeleriniň wekilleri, şeýle hem alymlar, syýasatşynaslar, hukukçylar, jemgyýetçilik işgärleri, ýurdumyzyň ýokary okuw mekdepleriniň mugallymlary, talyp ýaşlar we okuwçylar gatnaşdylar.
Wakalaryň jümmüşinde
Dünýä türkmenleriniň ynsanperwer birleşiginiň XX maslahaty
1991-nji ýylda döredilen Dünýä türkmenleriniň ynsanperwer birleşiginiň işi özygtyýarly Watanymyzyň täze taryhy bilen berk baglanyşyklydyr. Berkarar döwletimiziň bagtyýarlyk döwründe türkmen halkynyň daşary ýurtly wekilleri bilen medeni-ruhy umumylyklar, ykdysady we ynsanperwer gatnaşyklar yzygiderli ösdürilip, onuň üsti baý many-mazmun bilen ýetirildi. Häzirki wagtda Dünýä türkmenleriniň ynsanperwer birleşigi abraýly halkara gurama bolmak bilen, ykbalyň emri bilen öz taryhy Watanyndan uzaklara düşen we peder topragyna söýgüsini ýitirmedik, ruhy kökleri bilen aragatnaşyk saklaýan watandaşlarymyzyň tagallalarynyň utgaşdyrylmagyna gönükdirilen jogapkärli wezipäni ýerine ýetirýär.
Wakalaryň jümmüşinde
Dünýä türkmenleriniň ynsanperwer birleşiginiň XX maslahatyna gatnaşyjylara
Sizi Garaşsyz Watanymyzda giňden we dabaraly bellenýän Türkmenistanyň Konstitusiýasynyň kabul edilen gününiň we Magtymguly Pyragynyň şygryýet baýramçylygynyň öň ýanynda Dünýä türkmenleriniň ynsanperwer birleşiginiň XX maslahatynyň öz işine başlamagy bilen tüýs ýürekden gutlaýaryn. Dünýä türkmenleriniň doganlyk gatnaşyklarynyň mundan beýläk-de pugtalandyrylmagyna ýardam berjek bu maslahatyň ýokary derejede, guramaçylykly ýagdaýda, örän netijeli geçiriljekdigine, Türkmenistanyň Konstitusiýasynyň döredilmeginiň 25 ýyllygyna we Magtymguly Pyragynyň şygryýet baýramçylygyna bagyşlanan dabaralaryň bolsa siziň ata Watanymyza bolan beýik söýgiňizi has-da artdyrjakdygyna berk ynanýaryn.
Wakalaryň jümmüşinde
«Türkmenistanyň Konstitusiýasy — ösüşiň hukuk binýady» atly halkara ylmy-amaly maslahata gatnaşyjylara
Sizi Garaşsyz, hemişelik Bitarap Türkmenistanyň ajaýyp milli baýramlarynyň biri bolan Türkmenistanyň Konstitusiýasynyň kabul edilmeginiň 25 ýyllygyna we Magtymguly Pyragynyň şygryýet baýramyna bagyşlanan «Türkmenistanyň Konstitusiýasy — ösüşiň hukuk binýady» atly halkara ylmy-amaly maslahatyň öz işine başlamagy bilen tüýs ýürekden gutlaýaryn. Bu halkara ylmy-amaly maslahatyň Türkmenistanyň hukuk, dünýewi döwleti gurmakda, raýat jemgyýetini berkarar etmekde toplan tejribesi, konstitusion gurluşynyň we taryhy ösüş ýolunyň aýratynlyklary bilen dünýä jemgyýetçiligini tanyşdyrmakda, parahatçylygyň we howpsuzlygyň, abadançylygyň we durnukly ösüşiň hatyrasyna gönükdirilen netijeli hyzmatdaşlygy täze many-mazmun bilen ...


text:
Türkmenistanda çilimkeşlige garşy göreş boýunça bir aýyk çäreler başlandy. Döwlet mediasynyň habar bermegine görä, döwlet edaralarynyň, şäher häkimliginiň, jemgyýetçilik guramalarynyň wekilleriniň hem şäher ýaşaýjylarynyň gatnaşmagyndaky resmi çäreler 1-nji maýda dabaraly ýagdaýda başlandy.
Döwlet derejesinde çilimkeşlige garşy göreşi yglan eden Türkmenistan temmäki önümleriniň söwdasyny döwletiň gözegçiliginde saklaýar. 2016-njy ýylyň martynda ýurda temmäki önümlerini getirmegiň we satmagyň ähli ygtyýary Türkmenistanyň Söwda we daşary ykdysady aragatnaşyklar ministrligine berildi.
Şol bir wagtda-da ýurtda çilimiň “gara bazary” hereket edip, çilim döwlet tarapyndan kesgitlenen nyrhdan iki esse gymmat bahadan satylýar.
Türkmen ýolbaşçylary Türkmenistany 2025-nji ýyla çenli temmäkiden doly azat ýurda öwürmek maksadyny apreliň ortasynda ýene-de resmi derejede tassykladylar.
Şol bir wagtda-da ýurtda çilimkeşleriň sanyny we umuman çilimkeşligiň möçberini görkezýän beýleki görkezijiler köpçülige mälim edilmeýär.


text:
3 Haziran 2016 Cuma
Mähriban Tebigatyň Baýlygyny Artdyrmagyň Bähbidine
Mähriban Watanymyzyň tebigy baýlygyny we gözelligini saklamak, bu bahasyz baýlygy artdyrmak hem-de geljek nesillere ýetirmek hormatly Prezidentimiz Gurbanguly Berdimuhamedowyň amala aşyrýan döwlet syýasatynyň ileri tutulýan ugurlarynyň biridir. Ýurdumyzyň durmuş-ykdysady taýdan durnukly ösüşi öňdebaryjy tejribelere, täzeçil tehnologiýalara we köp asyrlyk milli ýörelgelere daýanýar. Şunda döwlet Baştutanymyz gök zolaklaryň döredilmegine aýratyn ähmiýet berýär.
5-nji iýunda beýleki ýurtlarda bolşy ýaly, Türkmenistanda hem giňden bellenilýän Daşky gurşawy goramagyň bütindünýä gününe gabatlanyp guralan birnäçe çäreler geçirildi. 2-nji iýunda paýtagtymyzdaky Jemgyýetçilik guramalary merkezinde “Tebigat – halkyň hazynasy” ady bilen maslahat geçirildi. Şu hepdäniň soňky günlerinde ýurdumyzyň Ylymlar akademiýasynyň Gün energiýasy institutynda we Tehnologiýalar merkezinde “Ýer bilen Günüň arabaglanyşygynyň daşky gurşawa täsiri” hem-de “Ekologiýa meseleleri bilen baglanyşykly täze tehnologiýalar”, Magtymguly adyndaky Türkmen döwlet uniwersitetinde bolsa “Ekologiýany we daşky gurşawy goramak – adamzadyň ýagty geljeginiň kepili” ady bilen ylmy-amaly maslahatlary geçirmek meýilleşdirildi. 5-nji iýunda – ýekşenbe güni bolsa paýtagtymyzdaky Oba hojalyk toplumynda “Mirasa sarpa goýmak, Watany özgertmek ýylynda ekologiýa abadançylygy we halkara hyzmatdaşlygy” ady bilen maslahat geçiriler.
Daşky gurşawy goramak boýunça ýola goýulýan hyzmatdaşlyk tutuş adamzady tolgundyrýan wezipeleri çözmekde işjeň orun eýeleýän Türkmenistanyň daşary syýasat ugrunyň möhüm ugurlarynyň biridir. Ýurdumyzyň BMG-niň tebigaty goramak bilen baglanyşykly konwensiýalarynyň, şol sanda biologiýa köpdürlüligi, çölleşmä garşy göreş, howanyň üýtgemegi, ozon gatlagyny goramak, serhetüsti suw akymlaryny we halkara köllerini peýdalanmak baradaky konwensiýalaryny tassyklamagy munuň aýdyň subutnamasydyr. BMG-niň Ösüş maksatnamasy, BMG-niň Daşky gurşaw baradaky maksatnamasy, Ählumumy ekologiýa gaznasy we beýleki halkara abraýly düzümleri bilen bilelikde milli hem-de sebit derejede ekologiýa maksatnamalarynyň hem-de taslamalarynyň onlarçasy durmuşa geçirilýär
Hormatly Prezidentimiz Gurbanguly Berdimuhamedowyň BMG-niň Baş Assambleýasynyň mejlislerinde, Birleşen Milletler Guramasynyň durnukly ösüş boýunça “Rio+20” maslahatynda, geçen ýyl Ýaponiýada geçirilen BMG-niň “Tebigy betbagtçylyklaryň töwekgelçiligini azaltmak” atly III Bütindünýä maslahatynda we Koreýa Respublikasynda geçirilen VII Bütindünýä suw forumynda öňe süren işjeň başlangyçlary dünýä bileleşiginiň giň goldawyna eýe boldy. Olaryň hatarynda Aşgabatda Merkezi Aziýada howanyň üýtgemegi bilen baglanyşykly tehnologiýalar boýunça Sebit merkezini açmak, BMG-niň Araly halas etmek boýunça Ýörite maksatnamasyny işläp taýýarlamak, Birleşen Milletler Guramasynyň Suw strategiýasy boýunça ýörite Maksatnamany işläp taýýarlamak, Hazar deňzinde ekologiýa we tehnogen howpsuzlygyny üpjün etmek üçin hyzmatdaşlygyň köptaraplaýyn täsirli guralyny döretmek baradaky teklipler bar. Hazaryň täsin biologiýa toplumy tutuş adamzadyň baýlygydyr.
Şeýle başlangyçlary öňe sürýän ýurdumyzyň olary iş ýüzünde durmuşa geçirmek boýunça anyk çäreleri amala aşyrýar. Suw, ýer we biologiýa serişdelerini netijeli peýdalanmak, bioköpdürliligi, tebigy aýratynlyklary saklamak, çölleşmä we tokaýlaryň ýitip gitmegine şarşy göreşmek, ilatyň ekologiýa düşünjesini ýokarlandyrmak babatda ägirt uly işler alnyp barylýar. “Tebigaty goramak hakynda”, “Aýratyn goralýan tebigy çäkler hakynda”, “Ozon gatlagyny goramak hakynda”, “Tokaý kodeksi”, “Balykçylyk we suw biologiýa serişdelerini goramak hakynda”, “Ösümlik dünýäsi hakynda”, “Haýwanat dünýäsi hakynda” halkara kadalaryna laýyk gelýän Kanunlar kabul edildi. Döwlet Baştutanymyzyň tassyklan “Howanyň üýtgemegi boýunça milli strategiýany” we “Türkmenistanyň milli tokaý maksatnamasyny” durmuşa geçirmek tapgyrlaýyn esasda alnyp barylýar.
Türkmenistanda Eýeçiliginiň görnüşine garamazdan, şol sanda daşary ýuridiki şahslaryň, olaryň şahamçalarynyň, wekilhanalaryyň, şeýle hem şahsy tarapy döretmezden telekeçilik işini alyp barýan adamlaryň, edaralaryň, kärhanalaryň, guramalaryň ekologiýa howp salýan işi üçin hökmany ekologiýa ätiýaçlandyrylyşy girizildi.
Ekologiýa abadançylygynyň saklanmagy ýurdumyzyň ylmy-tehniki mümkinçilikleriniň artmagyny şertlendirýär. Häzirki döwürde milli ykdysadyýetimiziň ähli pudaklarynda serişde tygşytlaýjy täzeçe tehnologiýalar ornaşdyrylýar. Howanyň arassalygyna netijeli gözegçiligi güýçlendirmek maksady bilen ýörite çäreler durmuşa geçirilýär. Gurulýan zawodlar, fabrikler we beýleki desgalar hormatly Prezidentimiz Gurbanguly Berdimuhamedowyň görkezmesi boýunça ekologiýa ölçeglerine laýyk getirilýär. Olarda daşky gurşaw üçin howpsuzlyk boýunça degişli barlag hökmany amala aşyrylýar.
Ýurdumyzyň nebithimiýa toplumynyň öňdebaryjysy hasaplanylýan Türkmenbaşydaky nebiti gaýtadan işleýän zawodlar toplumynda döwrebaplaşdyryş işleriniň geçirilýändigi muňa mysal bolup biler. Bu ýerde häzirki zaman arassalaýyş gurnamalary oturdyldy. “Awaza” milli syýahatçylyk zolagynda döredilýän seýilgäh zolaklarynyň çägi ýyl-ýyldan giňelýar we degişli maýa goýum taslamalary durmuşa geçirilýär.
Garagumuň jümmüşinde “Altyn asyr” Türkmen kölüniň döredilmegi suwarymly ýerleriň ýagdaýyny düýpli gowulandyrar, ýerleriň şorlaşmasy, batgalygyň we gurakçylygyň emele gelmegi bilen baglanyşykly meseleler çözüler. Bu bolsa tutuş sebitiň ekologiýa derejesiniň ýokarlanmagyny üpjün eder. Bary-ýogy birnäçe ýylyň dowamynda Türkmen kölüniň ýanaşyk ýerleri tanalmaz derejede özgerdi. Ozal çäge alaňlarynyň bar künjeginde indi gök zolaklar döredi. Kölüň özünde bolsa dürli balyklar köpeldilýär. Garagumuň örän giň çäginiň suwlulandyrylmagy, öri meýdanlarynyň artmagy netijesinde maldarçylygyň ösüşine kuwwatly itergi berildi. Türkmen kölüniň döremegi bilen, Merkezi we Gündogar Garagumda uçup geçýän guşlar, şeýle hem seýrek duş gelýän jandarlaryň köpelmegi üçin amatly şertler döredildi. Üstýurt dag goçy, gulan, keýik we beýlekiler ýaly Türkmenistanyň Gyzyl kitabyna girizilen haýwanlar bu ýerde köpelýärler.
Soňky ýyllarda Türkmenistanyň barha giňeýän tokaý zolaklary, ýylyň ähli paslynda gök öwüsýän seýilgähleri daşary ýurtly myhmanlary haýran galdyrýar. Ýurdumyzyň dürli künjeklerinde köp müňlerçe gektara barabar bolan meýdanlarda tokaý zolaklary döredi. Gök zolaklary döretmek maksatnamasynyň durmuşa geçirilmegi howanyň üýtgemegi bilen baglanyşykly ýaramaz ýagdaýlara garşy göreşmek babatdaky umumy dünýä işine ägirt uly goşantdyr. Ilatly ýerleriň töwereginde, ulag we demir ýollaryň ýakalarynda emele gelýän tokaý zolaklary amatly howa ýagdaýyny üpjün edýär hem-de tomus paslynda Garagumuň yssysyny gowşadýar, gyş paslynda bolsa çapgyn ýellerden goraýar.
Şeýle hem tokaý zolaklary bioköpdürlülige, täze ýerlere göçýän guşlaryň, haýwanlaryň görnüşleriniň artmagyna oňyn täsirini ýetirýär.
Hormatly Prezidentimiz Gurbanguly Berdimuhaedowyň Kararyna laýyklykda, 2016-njy ýylda gök zolaklary döretmegiň barşynda ýurdumyzyň ministrlikleri, pudak edaralary, Aşgabat şäheriniň we welaýatlaryň häkimlikleri tarapyndan saýaly, pürli, miweli agaç nahallarynyň, üzümiň 3 million düýp, şol sanda 512 müň düýp tut nahallary oturdylar.
Ýurdumyzda tebigy ýadygärliklere, goralýan çäkleriň, ägirt uly tebigy, ylmy, medeni we syýahatçylyk taýdan ähmiýeti bolan goraghanalaryň ulgamynyň artdyrylmagyna aýratyn ähmiýet berilýär. Häzirki döwürde türkmen hünärmenleri Garagum çölüniň ekologiýa toplumlaryny we ýurdumyzyň beýleki ajaýyp künjeklerini UNESKO-nyň Bütindünýä mirasynyň sanawuna girizmek üçin degişli işleri alyp barýarlar. Bütindünýä sanawa girizmek üçin taýýarlanylan deslapky tebigy ýadygärlikleriň hatarynda Repetek halkara biosfera goraghanasy, Bathyz, Sünt-Hasardag, Amyderýa, Hazar, Köýtendag goraghanalary bar.
Häzirki döwürde Türkmenistanyň tebigaty goramak boýunça tejribeleri tutuş dünýäde uly islege eýe boldy. Ýurdumyzyň iri ekologiýa forumlarynyň, maslahatlaryň we beýleki halkara çäreleriň geçirilýän ýeri hökmünde saýlanyp alynmagy munuň aýdyň subutnamasydyr. Şeýle çäreleriň hatarynda 2012-nji ýylda “Awaza” milli syýahatçylyk zolagynda geçirilen Hazar ekologiýa forumyny, 2013-nji ýylyň mart aýynda Daşoguzda geçirilen “Aralyň ekologiýasy: durnukly ösüş we halkara hyzmatdaşlygy” atly halkara ylmy maslahatyny, 2014-nji ýylda Aşgabatda geçirilen Hazar deňziniň deňiz gurşawyny goramak boýunça Çarçuwaly konwensiýasynyň tarapdarlarynyň (Tähran konwensiýasy) konferensiýasynyň 5-nji mejlisini görkezmek bolar. Şeýle hem 2015-2016-njy ýyllarda Türkmenistanyň Araly halas etmegiň Halkara gaznasynyň durnukly ösüş boýunça Döwletara toparyna başlyklyk edýändigini nygtamaly, onuň mejlisi maý aýynyň ahyrynda Aşgabatda geçirildi.
Ýurdumyzyň daşky gurşawy goramak, ekologiýa bilen baglanyşykly möhüm meseleler Türkmenistanyň Daşky gurşawy goramak we ýer serişdeleri baradaky döwlet komiteti tarapyndan neşir edilýän “Ekologiýa medeniýeti we daşky gurşawy goramak” žurnalynda giňden wagyz edilýär.
Türkmen halkynyň taryhy ýurdumyzyň tebigaty, Garagum sährasy, gül öwüsýän ýaýlalary, Köpetdagyň belent gerişleri we Hazaryň täsin kenary bilen berk baglanyşyklydyr. Halkymyz asyrlaryň dowamynda mähriban topragyna söýgi bilen çemeleşdi. Çünki tebigata bildirilen söýgi netijesinde toprak baýlyk eçilýär.
Hormatly Prezidentoimiz Gurbanguly Berdimuhamedowyň belleýşi ýaly, Berkarar döwletimiziň bagtyýarlyk döwründe biziň baş maksadymyz Watanymyzyň ösüşini üpjün etmekden, mukaddesliklere türkmen halkynyň asyrlar aşyp gelýän ýörelgeleri esasynda çemeleşmekden ybaratdyr. Daşky gurşawy goramagyň bütindünýä gününi Türkmenistan tebigaty goraýyş ulgamynda amala aşyran anyk işleri bilen garşylaýar. Ýurdumyzyň mähriban topragyň we tutuş dünýäniň tebigatynyň ajaýyplygyny gorap saklamaga gönükdirilen oňyn başlangyçlary dünýä bileleşiginde giňden ykrar edilýär.
Kaydol: Kayıt Yorumları (Atom)


text:
Azyk bolçulygyny üpjün etmegiň meseleleri çözülýär
Şu gün ýurdumyzyň demirgazyk welaýatynyň merkezinde gök önümleriň bir wagtda 3 müň tonnasyny saklamaga niýetlenen sowadyjy ammar ulanylmaga berildi. Bu täze desga hormatly Prezidentimiz Gurbanguly Berdimuhamedowyň ilaty özümizde öndürilýän oba hojalyk önümleri bilen doly üpjün etmek, ýurdumyzda azyk bolçulygyny döretmek boýunça öňde goýan wezipelerini üstünlikli amala aşyrmak üçin welaýatyň azyk senagaty düzümini döwrebaplaşdyrmakda nobatdaky ädim boldy.
Bäş gektara golaý meýdany tutýan täze desga Azyk senagaty döwlet birleşiginiň buýurmasy boýunça ýurdumyzyň hususy kärhanasynyň hünärmenleri tarapyndan guruldy hem-de Ýewropanyň öňdebaryjy öndürijileriniň ýöriteleşdirilen enjamlary bilen enjamlaşdyryldy.
Ammarda kompýuterleşdirilen sowadyş ulgamy sowadyjy kameralarda goýlan gök önümleriň hem-de ir-iýmişleriň görnüşine baglylykda, sowuklygyň hem-de howanyň çyglylygynyň iň amatly derejesiniň saklanmagyna takyk gözegçilik etmäge mümkinçilik berer. Sogan hem-de ýeralma saklamak üçin niýetlenen ammarlar ýelejiretmegiň aýratyn awtomatlaşdyrylan ulgamy bilen enjamlaşdyrylandyr. Munuň özi önümiň hilini we harytlyk keşbini uzak wagtlap saklamaga mümkinçilik berer.
Desganyň esasy bölegi 23 sany sowadyjy kameradan ybaratdyr. Binada önümi aýratynlykda saýpallamak hem-de gaplamak üçin üç sany awtomatlaşdyrylan ulgam gurlupdyr. Ammarlaryň hemmesi gök önümleri hem-de miweleri saklamak üçin tekjeler we ýörite gaplar bilen üpjün edilipdir. Olary ýüklemek we sarp edijilere äkitmek üçin ýük ýükleýjiler hem-de dürli ýük göterijilik kuwwatyna eýe bolan awtoulaglary bar.
Şeýle hem topluma zerur bolan döwrebap tehniki esbaplar bilen üpjün edilen barlaghanaly dolandyryş edara binasy, ýük awtoulaglary üçin duralga, elektrik bekedi, gözegçilik-geçiriji bölüm, suw üçin ätiýaçlyk çelekleri hem-de awtomatlaşdyrylan tereziler girýär.
Täze desganyň açylyş dabarasyna welaýat we şäher häkimlikleriniň, zähmetkeşler toparynyň hem-de jemgyýetçilik guramalarynyň wekilleri hem-de hormatly ýaşulular we ýaşlar, çeper höwesjeňler toparlary gatnaşdylar. Tapawutlanan gurluşykçylara gymmat bahaly sowgatlar gowşuryldy.
Dabara gatnaşanlar we myhmanlar sebitde öndürilýän oba hojalyk önümleriniň sergisi bilen hem tanyşdylar.
TDH


text:
Täze Zelandiýanyň Wellington şäherinde “Hobbit” atly filmiň premýerasy boldy.
J.R.R. Tolkieniň eserleri esasynda döredilen filmi görmek üçin, onmüňlerçe adam kinoteatryň öňünde uly nobatlara durdy. Bu çärä filmde oýnan aktýorlar we beýleki meşhur adamlar hem gatnaşdy.
Köpler düşülen gyzyl halynyň üstünden geçjek adamlary tomaşa edip bilmek üçin, çadyrlary gurup, öten agşamy şol ýerde geçirdiler. Olar özlerine uzyn gulaklary dakyp, orta asyra degişli egin-başlary hem geýdiler.
Bu çäre mynasybetli şäheriň ady wagtlaýynça “Dünýä merkeziniň ortasy” diýlip atlandyryldy.